open-index/open-wikipedia-markdown huggingface dataset:
സി.എൻ. ജയദേവൻ

**സി.എൻ. ജയദേവൻ** സി.പി.ഐ. അംഗമായ ഒരു രാഷ്ട്രീയപ്രവർത്തകനാണ്.ഇദ്ദേഹം മുൻ തൃശ്ശൂർ ലോക്സഭാമണ്ഡലം എം.പി.ആണ്. ഇദ്ദേഹം തൃശൂർ സി.പി.ഐ. ജില്ലാ സെക്രട്ടറിയായിരുന്നു  1996 മുതൽ 2001 വരെ ഇദ്ദേഹം ഒല്ലൂർ നിയമസഭാമണ്ഡലത്തെ പ്രതിനിധീകരിച്ച് പത്താം കേരള നിയമസഭയിലെ അംഗമായിരുന്നു.

## ജീവിതരേഖ
തൃ­ശൂർ ജി­ല്ല­യിൽ മ­ണ­ലൂർ പ­ഞ്ചാ­യ­ത്തിൽ ചി­രു­ക­ണ്ട­ത്ത്‌ നാ­രാ­യ­ണ­ന്റെ­യും പൂ­വ­ത്തും­ക­ട­വിൽ ല­ക്ഷ്‌­മി­യു­ടെ­യും മ­ക­നാ­യ ജ­യ­ദേ­വൻ സെന്റ്‌ തേ­രെ­സാ­സ്‌ യു പി സ്‌­കൂ­ളി­ലും മ­ണ­ലൂർ ഗ­വ.­ഹൈ­സ്‌­കൂ­ളി­ലു­മാ­യി പ്രാ­ഥ­മി­ക വി­ദ്യാ­ഭ്യാ­സം ന­ട­ത്തി. ഗു­രു­വാ­യൂർ ശ്രീ­കൃ­ഷ്‌­ണ കോ­ള­ജ്‌, പാ­ല­ക്കാ­ട്‌ ഗ­വ.­വി­ക്‌­ടോ­റി­യ കോ­ള­ജ്‌, തൃ­ശൂർ ശ്രീ­കേ­ര­ള വർ­മ്മ കോ­ള­ജ്‌(­എം­എ) എ­ന്നി­വി­ട­ങ്ങ­ളി­ലാ­യി­രു­ന്നു ഉ­പ­രി­പ­ഠ­നം. ഭാ­ര്യ: എം എ­സ്‌ ര­മാ­ദേ­വി. മ­ക്കൾ: ദീ­പ­ക്‌, ദി­നൂ­പ്‌(­ഇ­രു­വ­രും എ­ഞ്ചി­നീ­യർ­മാർ). ദീ­പ­ക്‌ വി­ദേ­ശ­ത്താ­ണ്‌. കേ­ര­ള നി­യ­മ­സ­ഭ­യു­ടെ മുൻ ഡെ.­സ്‌­പീ­ക്ക­റും ക­മ്യൂ­ണി­സ്റ്റ്‌ നേ­താ­വും ച­രി­ത്ര­കാ­ര­നു­മാ­യ പി കെ ഗോ­പാ­ല­കൃ­ഷ്‌­ണൻ മാ­തൃ­സ­ഹോ­ദ­ര­നാ­ണ്‌. വി­ദ്യാർ­ഥി പ്ര­സ്ഥാ­ന­ത്തി­ലൂ­ടെ രാ­ഷ്‌­ട്രീ­യ­ത്തിൽ പ്ര­വേ­ശി­ച്ചു. 1970- 71 കാ­ല­ത്ത്‌ സ­മ­ര­മു­ഖ­ത്തു­നി­ന്ന്‌ പൊ­ലീ­സ്‌ അ­റ­സ്റ്റു­ചെ­യ്‌­തു. 18 ദി­വ­സം ജ­യിൽ­വാ­സം. യു­വ­ജ­ന­പ്ര­സ്ഥാ­ന­ത്തി­ലൂ­ടെ രാ­ഷ്‌­ട്രീ­യ ശ്ര­ദ്ധ­പി­ടി­ച്ചു­പ­റ്റി­യ ജ­യ­ദേ­വൻ 1976­-79 ഘ­ട്ട­ത്തിൽ എ­ഐ­വൈ­എ­ഫി­ന്റെ തൃ­ശൂർ ജി­ല്ലാ സെ­ക്ര­ട്ട­റി­യാ­യി. 1982­-85­ ഘ­ട്ട­ത്തിൽ എ­ഐ­വൈ­എ­ഫ്‌ സം­സ്ഥാ­ന പ്ര­സി­ഡന്റാ­യും പ്ര­വർ­ത്തി­ച്ചു. ഇ­ക്കാ­ല­ത്താ­ണ്‌ എ­ഐ­വൈ­എ­ഫി­ന്റെ ജ­ന­ശ്ര­ദ്ധ­പി­ടി­ച്ചു­പ­റ്റി­യ `തൊ­ഴിൽ അ­ല്ലെ­ങ്കിൽ ജ­യിൽ` എ­ന്ന ച­രി­ത്ര­സ­മ­ര­ത്തി­ന്‌ നേ­തൃ­ത്വം നൽ­കി­യ­ത്‌. പി­ന്നീ­ട്‌ സി­പി­ഐ ജി­ല്ലാ അ­സി.­സെ­ക്ര­ട്ട­റി­യാ­യി 1989 മു­തൽ 97­വ­രെ പ്ര­വർ­ത്തി­ച്ചു. 1997­മു­തൽ 2002 ­വ­രെ­യും 2008 മു­തൽ 2014 വരേയും സി­പി­ഐ ജി­ല്ലാ സെ­ക്ര­ട്ട­റി­യാ­യി പ്ര­വർ­ത്തി­. അ­ഖി­ലേ­ന്ത്യാച്ചു. കി­സാൻ­സ­ഭ­യു­ടെ ജി­ല്ലാ പ്ര­സി­ഡന്റാ­യി 1986­-88 കാ­ല­ത്ത്‌ പ്ര­വർ­ത്തി­ച്ചി­രു­ന്നു.

പാർ­ട്ടി തെ­ര­ഞ്ഞെ­ടു­ത്ത­ത­നു­സ­രി­ച്ച്‌ ജി­ഡി­ആ­റിൽ ര­ണ്ട്‌ വർ­ഷ­ത്തെ തു­ടർ­ച്ച­യാ­യ പഠ­ന­ക്ളാ­സിൽ പ­ങ്കെ­ടു­ത്തു. മം­ഗോ­ളി­യ, യു­എ­സ്‌­എ­സ്‌­ആർ, യു­എ­ഇ തു­ട­ങ്ങി­യ രാ­ജ്യ­ങ്ങ­ളിൽ ന­ട­ന്ന പഠ­ന­ക്ളാ­സു­ക­ളി­ലും സ­മ്മേ­ള­ന­ങ്ങ­ളി­ലും പ­ങ്കെ­ടു­ത്തി­ട്ടു­ണ്ട്‌. ജ­ന­പ്ര­തി­നി­ധി­യെ­ന്ന നി­ല­യിൽ ആ­ദ്യ­മാ­യി അ­ന്തി­ക്കാ­ട്‌ ബ്ളോ­ക്ക്‌ ഡെ­വ­ല­പ്പ്‌­മെന്റ്‌ കൗൺ­സി­ലി­ന്റെ ചെ­യർ­മാ­നാ­യി തെ­ര­ഞ്ഞെ­ടു­ക്ക­പ്പെ­ട്ടു. 1987 മു­തൽ 91­വ­രെ ആ ചു­മ­ത­ല­വ­ഹി­ച്ച ജ­യ­ദേ­വൻ പ്ര­ഥ­മ ജി­ല്ലാ കൗൺ­സി­ലി­ലേ­ക്ക്‌ ചാ­ഴൂർ ഡി­വി­ഷ­നിൽ നി­ന്ന്‌ തെ­ര­ഞ്ഞെ­ടു­ക്ക­പ്പെ­ട്ടു. 1990­-92ൽ ജി­ല്ലാ കൗൺ­സി­ലി­ന്റെ വൈ­സ്‌ പ്ര­സി­ഡന്റാ­യും പ്ര­വർ­ത്തി­ച്ചു. 1996ലെ പൊ­തു­തെ­ര­ഞ്ഞെ­ടു­പ്പിൽ ഒ­ല്ലൂർ നി­യ­മ­സ­ഭാ­മ­ണ്‌­ഡ­ല­ത്തിൽ നി­ന്ന്‌ മുൻ കൃ­ഷി­മ­ന്ത്രി­കൂ­ടി­യാ­യി­രു­ന്ന പി പി ജോർ­ജ്‌ മാ­സ്റ്റ­റെ പ­രാ­ജ­യ­പ്പെ­ടു­ത്തി പ­ത്താം കേ­ര­ള നി­യ­മ­സ­ഭ­യി­ലെ അം­ഗ­മാ­യി­. 2001ലെ തെ­ര­ഞ്ഞെ­ടു­പ്പി­ലും ഒ­ല്ലൂ­രിൽ നി­ന്ന്‌ മ­ത്സ­രി­ച്ചി­രു­ന്നു.

## തിരഞ്ഞെടുപ്പുകൾ

## അവലംബം

വർഗ്ഗം:പത്താം കേരള നിയമസഭാംഗങ്ങൾ
ജയദേവൻ, സി.എൻ.
വർഗ്ഗം:പാലക്കാട് വിക്റ്റോറിയ കോളേജിലെ പൂർവ്വ വിദ്യാർത്ഥികൾ
വർഗ്ഗം:1950-ൽ ജനിച്ചവർ
കെ.ഇ. ഇസ്മായിൽ

1996 മുതൽ 2001 വരെ സംസ്ഥാന റവന്യൂ വകുപ്പ് മന്ത്രിയായിരുന്ന പാലക്കാട് ജില്ലയിൽ നിന്നുള്ള മുതിർന്ന സി.പി.ഐ നേതാവാണ് ** കെ.ഇ. ഇസ്മായിൽ.(ജനനം: 10 ഓഗസ്റ്റ് 1941) ** 2006 മുതൽ 2012 വരെ രാജ്യസഭാംഗം, 1995 മുതൽ 2018 വരെ സി.പി.ഐ സംസ്ഥാന അസിസ്റ്റൻറ് സെക്രട്ടറി, മൂന്ന് തവണ(1996, 1991, 1982) നിയമസഭാംഗം എന്നീ നിലകളിലും പ്രവർത്തിച്ചു.

## ജീവിതരേഖ
പാലക്കാട് ജില്ലയിലെ ആലത്തൂർ താലൂക്കിലെ കിഴക്കാഞ്ചേരിയിൽ കെ.സി.ഇബ്രാഹിമിൻ്റെ മകനായി 1941 ഓഗസ്റ്റ് 10ന് ജനനം. എസ്.എസ്.എൽ.സിയാണ് വിദ്യാഭ്യാസ യോഗ്യത. 

1956-ൽ സി.പി.ഐയുടെ വിദ്യാർത്ഥി സംഘടനയായ എ.ഐ.എസ്.എഫ് വഴിയാണ് രാഷ്ട്രീയത്തിലെത്തിയത്. 
1962 മുതൽ 1964 വരെ ഇന്ത്യൻ ആർമിയിൽ ഉദ്യോഗസ്ഥനായിരുന്നു. കമ്മ്യൂണിസ്റ്റ് അനുഭാവിയായതിനാൽ സൈന്യത്തിൽ നിന്ന് പിരിച്ചുവിട്ടു.

വിദ്യാർത്ഥി പ്രസ്ഥാനത്തിലൂടെ രാഷ്ട്രീയത്തിൽ സജീവമായ ഇസ്മായിൽ 1968-ൽ സി.പി.ഐ സംസ്ഥാന കൗൺസിലേയ്ക്ക് തിരഞ്ഞെടുക്കപ്പെട്ടു. 
1971-ൽ സി.പി.ഐ സംസ്ഥാന നിർവാഹക സമിതി അംഗമായി.
1982 മുതൽ 2022 വരെ സി.പി.ഐ ദേശീയ കൗൺസിലിലും  ദേശീയ നിർവാഹക സമിതിയിലും അംഗമായിരുന്നു. 

1995-ൽ പി.കെ.വാസുദേവൻ നായർ സെക്രട്ടറിയായപ്പോൾ ഇസ്മായിൽ സംസ്ഥാന അസിസ്റ്റൻ്റ് സെക്രട്ടറിയായി. വെളിയം ഭാർഗവൻ, പന്ന്യൻ രവീന്ദ്രൻ എന്നിവർ സെക്രട്ടറിയായ കാലയളവിൽ അസിസ്റ്റൻ്റ് സെക്രട്ടറിയായി തുടർന്നു. 

1995 മുതൽ 2018 വരെ സി.പി.ഐ സംസ്ഥാന അസിസ്റ്റൻറ് സെക്രട്ടറിയായിരുന്ന ഇസ്മായിൽ 2018-ലെ കോട്ടയം സംസ്ഥാന സമ്മേളനത്തിൽ സെക്രട്ടറി പദത്തിലേയ്ക്ക് മത്സരിക്കാൻ താത്പര്യപ്പെട്ടു എങ്കിലും പാർട്ടിയിലെ ഐക്യത്തെ തുടർന്ന് പിൻമാറുകയായിരുന്നു.
 
സി.പി.ഐയുടെ കർഷക സംഘടനയായ ബി.എം.കെ.യുവിൻ്റെ സംസ്ഥാന ജനറൽ സെക്രട്ടറി, ദേശീയ വൈസ് പ്രസിഡൻ്റ് എന്നീ നിലകളിൽ പ്രവർത്തിച്ചു. 2007 മുതൽ 2022 വരെ കെ.പി.എ.സി 
നാടക സമിതിയുടെ സംസ്ഥാന പ്രസിഡൻറായിരുന്നു.

1982-ലെ നിയമസഭ തിരഞ്ഞെടുപ്പിൽ പട്ടാമ്പിയിൽ നിന്ന് ആദ്യമായി നിയമസഭാംഗമായി തിരഞ്ഞെടുക്കപ്പെട്ടു.
1987-ൽ പട്ടാമ്പിയിൽ നിന്ന് വീണ്ടും മത്സരിച്ചെങ്കിലും കോൺഗ്രസിലെ ലീല ദാമോദരനോട് പരാജയപ്പെട്ടു.

1991-ലും 1996-ലും വീണ്ടും പട്ടാമ്പിയിൽ നിന്ന് നിയമസഭയിലെത്തിയ ഇസ്മായിൽ 1996 മുതൽ 2001 വരെ സംസ്ഥാന റവന്യൂ വകുപ്പ് മന്ത്രിയായും പ്രവർത്തിച്ചു. 

2001-ലും 2006-ലും പട്ടാമ്പിയിൽ നിന്ന് വീണ്ടും നിയമസഭയിലേയ്ക്ക് മത്സരിച്ചെങ്കിലും കോൺഗ്രസിലെ സി.പി.മുഹമ്മദിനോട് പരാജയപ്പെട്ടു.
2006 മുതൽ 2012 വരെ കേരളത്തിൽ നിന്നുള്ള രാജ്യസഭാംഗമായിരുന്നു.

2022-ൽ തിരുവനന്തപുരത്ത് വച്ച് നടന്ന സി.പി.ഐ സംസ്ഥാന സമ്മേളനത്തിൽ 75 വയസ് എന്ന പ്രായപരിധിയുടെ പേരിൽ സംസ്ഥാന കൗൺസിലിൽ നിന്നും വിജയവാഡയിൽ വച്ച് നടന്ന  24-മത് പാർട്ടി കോൺഗ്രസിൽ ദേശീയ കൗൺസിലിൽ നിന്നും ഒഴിവാക്കപ്പെട്ടു.

ദേശീയ കൗൺസിലിൽ നിന്ന് ഒഴിവാക്കപ്പെട്ട ഇസ്മായിൽ അടക്കമുള്ള മുതിർന്ന നേതാക്കൾ ഇനി ജില്ലാ ഘടകങ്ങൾ കേന്ദ്രീകരിച്ചു പ്രവർത്തിക്കാനാണ് 2022 നവംബർ 30ന് ചേർന്ന സി.പി.ഐ സംസ്ഥാന നിർവാഹക സമിതിയുടെ തീരുമാനം. ഇതനുസരിച്ച് പാലക്കാട് ജില്ലയാണ് ഇനി മുതൽ ഇസ്മായിലിൻ്റെ പ്രവർത്തന കേന്ദ്രം.

## അവലംബം

## പുറത്തേയ്ക്കുള്ള കണ്ണികൾ

* രാജ്യസഭ വെബ് സൈറ്റിലെ പ്രൊഫൈൽ
വർഗ്ഗം:കേരളത്തിലെ സി.പി.ഐ. പ്രവർത്തകർ
വർഗ്ഗം:പത്താം കേരള നിയമസഭയിലെ മന്ത്രിമാർ
വർഗ്ഗം:കേരളത്തിലെ റവന്യൂമന്ത്രിമാർ
എം.ടി. ജേക്കബ്

**എം.ടി. ജേക്കബ്** (ജനനം: 1952 ജനുവരി 6) ഇൻഡ്യൻ നാഷണൽ കോൺഗ്രസിൽ അംഗമായ രാഷ്ട്രീയപ്രവർത്തകനാണ്. ജേക്കബ് തോമസ് മൂത്തേടൻ എന്നാണ് ഇദ്ദേഹത്തിന്റെ മുഴുവൻ പേര്. ഇദ്ദേഹം ആലുവ നഗരസഭയുടെ ചെയർമാനാണ്.  2010 നവംബറിലാണ് ഇദ്ദേഹത്തെ ചെയർമാനായി തിരഞ്ഞെടുത്തത്.

## അവലംബം

## പുറത്തേയ്ക്കുള്ള കണ്ണികൾ
*  ആലുവ മുനിസിപ്പാലിറ്റി ഒഫീഷ്യൽ വെബ് സൈറ്റ്
ജോയ് തോമസ്

**ജോയ് തോമസ്** കോൺഗ്രസ് അംഗമായ ഒരു രാഷ്ട്രീയപ്രവർത്തകനാണ്. ഇദ്ദേഹം കേരള സ്റ്റേറ്റ് കോ-ഓപ്പറേറ്റീവ് കൺസ്യൂമർ ഫെഡറേഷൻ ലിമിറ്റഡിന്റെ പ്രസിഡന്റാണ് .

## ജീവിതരേഖ
ഇടുക്കിയിലാണ് ഇദ്ദേഹം ജനിച്ചത്. തൊടുപുഴയിലെ ന്യൂമാൻ കോളേജിൽ ഇദ്ദേഹം ബി.എ. ഡിഗ്രിയും, തിരുവനന്തപുരത്തെ ലോ അക്കാദമിയിൽ നിന്ന് ബാച്ചിലർ ഓഫ് ലോ ബിരുദവും നേടുകയുണ്ടായി.

പതിനാലാം വയസ്സിൽ കെ.എസ്.യു. പ്രവർത്തനത്തിലൂടെയാണ് ഇദ്ദേഹം തന്റെ രാഷ്ട്രീയജീവിതം ആരംഭിക്കുന്നത്. ലോ അക്കാദമിയിലെ പഠനത്തിനിടെയും ഇദ്ദേഹം രാഷ്ട്രീയപ്രവർത്തനം തുടർന്നു. കെ.എസ്.യു. വിന്റെ സംസ്ഥാന വൈസ് പ്രസിഡന്റായി ഇദ്ദേഹത്തെ നിയമിക്കുകയുണ്ടായി. വിദ്യാഭ്യാസത്തിനുശേഷം ഇദ്ദേഹം യൂത്ത് കോൺഗ്രസിന്റെ ഇടുക്കി വൈസ് പ്രസിഡന്റായി. പിന്നീട് ഇദ്ദേഹത്തിന് ഇടുക്കി ജില്ലാ കോൺഗ്രസ് കമ്മിറ്റിയുടെ ജനറൽ സെക്രട്ടറി സ്ഥാനം നൽകപ്പെട്ടു. 2001 വരെ ഇദ്ദേഹം ഈ സ്ഥാനത്ത് തുടർന്നു. 2001-ൽ നിയമസഭാ തിരഞ്ഞെടുപ്പിനു ശേഷം ഇദ്ദേഹത്തെ ഇടുക്കി ജില്ലാ കോൺഗ്രസ് കമ്മിറ്റിയുടെ പ്രസിഡന്റായി നിയമിച്ചു. ഈ സമയത്ത് ഇടുക്കി ജില്ലാ സഹകരണ ബാങ്കിന്റെ നിയന്ത്രണം ഇദ്ദേഹം ഇടതു ജനാധിപത്യ മുന്നണിയിൽ നിന്ന് പിടിച്ചെടുത്തു. 2006 അസംബ്ലി തിരഞ്ഞെടുപ്പ് വരെ ഇദ്ദേഹം സഹകരണ ബാങ്കിന്റെ പ്രസിഡന്റായിരുന്നു. പിന്നീട് ഇദ്ദേഹത്തെ ഇടുക്കി ജില്ലാ ഐക്യജനാധിപത്യമുന്നണി ചെയർമാനായി നിയമിച്ചു.

## വിവാദങ്ങൾ
സൂര്യനെല്ലി സ്ത്രീപീഡനക്കേസിൽ പി.ജെ. കുര്യനെതിരേ കള്ള സാക്ഷികളെ ഉണ്ടാക്കിയത് എം.എം. മണിയാണെന്ന് ജോയ് തോമസ് പ്രസ്താവിച്ചത് വിവാദമുണ്ടാക്കിയിരുന്നു ഒരു ഉന്നത സി.പി.എം. നേതാവിന്റെ നിർദ്ദേശപ്രകാരമാണ് കള്ള സാക്ഷികളെ ഉണ്ടാക്കിയതെന്നും ഇത് മണി തന്നെ കുര്യനോട് പറഞ്ഞിരുന്നുവെന്നും ഇദ്ദേഹം വെളിപ്പെടുത്തുകയുണ്ടായി.

## വ്യക്തി ജീവിതം
ഇദ്ദേഹം വിവാഹിതനും രണ്ട് ആൺകുട്ടികളുടെ അച്ഛനുമാണ്.

## അവലംബം


## പുറത്തേയ്ക്കുള്ള കണ്ണികൾ
* ഇടുക്കി ഡിസ്ട്രിക്റ്റ് കോൺഗ്രസ് കമ്മിറ്റി 

വർഗ്ഗം:സീറോ മലബാർ കത്തോലിക്കർ
ജെയിംസ് അബ്ബോട്ട്

ബ്രിട്ടീഷ് ഇന്ത്യയിലെ ഒരു സൈനികനും ഭരണകർത്താവുമായിരുന്നു **ജെയിംസ് അബ്ബോട്ട്** (). (ജീവിതകാലം: 1807 മാർച്ച് 12 - 1896 ഒക്ടോബർ 6). പത്തൊമ്പതാം നൂറ്റാണ്ടിന്റെ മദ്ധ്യത്തിൽ, പാകിസ്താനിലെ ഹസാര മേഖലയുടെ ഡെപ്യൂട്ടി കമ്മീഷണർ ആയിരുന്ന ഇദ്ദേഹമാണ് അവിടെ അബോട്ടാബാദ് നഗരം സ്ഥാപിച്ചത്. ഒന്നാം ആംഗ്ലോ-സിഖ് യുദ്ധത്തിനുശേഷം പഞ്ചാബിലെ റെസിഡന്റും വടക്കുപടിഞ്ഞാറൻ അതിർത്തിപ്രദേശങ്ങളുടെ ചീഫ് കമ്മീഷണറുമായിരുന്ന ഹെൻറി ലോറൻസിന്റെ സഹായികളിലൊരാളായാണ് അബ്ബോട്ട് ഹസാര മേഖലയിൽ നിയമിതനായത്.

ഹസാരയിലെ അബ്ബോട്ടിന്റെ സ്വതന്ത്രമായ ഭരണനടപടികൾ വിമർശനവിധേയമായിട്ടുണ്ട്. അബ്ബോട്ട് സ്വന്തം സാമ്രാജ്യം പോലെയാണ് ഹസാര ഭരിക്കുന്നതെന്ന് ഗവർണർ ജനറൽ ഡൽഹൗസി പ്രഭു വിമർശനമുയർത്തുകയും അന്വേഷണമേർപ്പെടുത്തുകയും ചെയ്തിരുന്നു. 1849-ൽ ഇക്കാര്യത്തെപ്പറ്റി അന്വേഷിച്ച ഹെൻറി ലോറൻസ്, അബ്ബോട്ടിന്റെ ഭരണരീതികളെ ന്യായീകരിക്കുകയാണ് ചെയ്തത്. അബോട്ട് അവിടെ വളരെ ജനകീയനായിരുന്നു എന്നും ഒരു മജിസ്ട്രേറ്റ് എന്നതിനുപകരം ഒരു കുടുംബനാഥനെപ്പോലെയായിരുന്നു അബ്ബോട്ട് അദ്ദേഹത്തിന്റെ ഭാര്യക്കൊപ്പം അവിടെ ജീവിച്ചിരുന്നതെന്നും അബോട്ടിന്റെ ഭരണരീതികളിൽ പിഴവുകളുണ്ടെങ്കിലും മൊത്തത്തിൽ നോക്കിയാൽ അന്നത്തെ നിലയിൽ ഒരു ചെലവുമില്ലാതെ മേഖലയിൽ സമാധാനം നിലനിർത്താൻ അബോട്ടിനെക്കൊണ്ടല്ലാതെ ആർക്കും സാധിക്കില്ലായിരുന്നുവെന്നായിരുന്നുവെന്നും ഒരു സംരക്ഷകനായാണ് ജനങ്ങൾ അദ്ദേഹത്തെ കണക്കാക്കുന്നതെന്നുമായിരുന്നു ഹെൻറിയുടെ അഭിപ്രായം.

## അവലംബം

വർഗ്ഗം:ബ്രിട്ടീഷ് ഈസ്റ്റ് ഇന്ത്യാ കമ്പനി ഉദ്യോഗസ്ഥർ
ലൈല മജ്നു

1962-ൽ പുറത്തിറങ്ങിയ മലയാള ചലച്ചിത്രമാണ് **ലൈലാ മജ്നു**.  ഈ ചിത്രം സംവിധാനം ചെയ്തത് പി. ഭാസ്കരൻ ആണ്.  കേരളാ പിക്ചേഴ്സിനു വേണ്ടി കൊണ്ടറെഡിയും പി. ഭസ്കരനും കൂടിനിർമിച്ച അവരുടെ ആദ്യ സംരംഭമാണ് *ലൈലാ മജ്നു*.  പേർഷ്യൻ മഹാകവിയായ നിസാമിയുടെ മൂല കഥയെ ആസ്പദമാക്കിയെടുത്ത ഈ അനശ്വര പ്രേമകഥയുടെ സംഭാഷണം ജഗതി എൻ.കെ. ആചാരിയുടേതാണ്.  ഇതിലെ പന്ത്രണ്ടു ഗാനങ്ങൽ രചിച്ചത് പി. ഭാസ്കരനും അതിനു ഈണം നൽകിയത് ബാബുരാജും ആണ്.

## അഭിനേതക്കൾ
സത്യൻപ്രേംനസീർബഹദൂർകൊച്ചപ്പൻകൊട്ടാരക്കര ശ്രീധരൻ നായർകുട്ട്യേടത്തി വിലാസിനിചാന്ദിനി (പഴയകാല നടി)വിജയലക്ഷ്മിതിക്കുറിശ്ശി സുകുമാരൻ നായർടി.എസ്. മുത്തയ്യഅടൂർ ഭാസിഎസ്.എ. ജമീൽമാസ്റ്റർ രാധാകൃഷ്ണൻകൊടുങ്ങല്ലൂർ അമ്മിണിയമ്മബേബി വിലാസിനിശാന്ത.
## പിന്നണിഗായകർ
എ.പി. കോമളഗോമതികെ.പി. ഉദയഭാനുകെ.എസ്. ജോർജ്മെഹബൂബ്ശാന്ത പി നായർപി. ലീല
## അവലംബം

## പുറത്തേക്കുള്ള കണ്ണികൾ
* 
*യൂ റ്റ്യൂബിൽ മലയാളം ചിത്രം ലൈല മജ്നു

വർഗ്ഗം:1962-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പി. ഭാസ്കരൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ
വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ
വർഗ്ഗം:കൊട്ടാരക്കര ശ്രീധരൻ നായർ അഭിനയിച്ച മലയാളചലച്ചിത്രങ്ങൾ
വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ
വർഗ്ഗം:ബാബുരാജ് സംഗീതം പകർന്ന ചലച്ചിത്രങ്ങൾ
വർഗ്ഗം:പി.  ഭാസ്കരന്റെ ഗാനങ്ങൾ
വർഗ്ഗം:ഭാസ്കരൻ- ബാബുരാജ് ഗാനങ്ങൾ
വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ
വർഗ്ഗം:പി ഭാസ്കരൻ നിർമ്മിച്ച ചലച്ചിത്രങ്ങൾ
വി.എസ്. സുനിൽ കുമാർ

**വി.എസ്. സുനിൽ കുമാർ ** ഇടതുപക്ഷ രാഷ്ട്രീയപ്രവർത്തകനും അഭിഭാഷകനും 2016-2021 കേരളമന്ത്രിസഭയിൽ കൃഷിമന്ത്രിയും പതിനാലാം നിയമസഭയിൽ  തൃശ്ശുർ നിയമസഭാമണ്ഡലത്തിൽ നിന്നുള്ള ജനപ്രതിനിധിയുമാണ്. സി.പി.ഐ ആണ് ഇദ്ദേഹത്തിന്റെ കക്ഷി.

## ജീവിതരേഖ
1967 മേയ് 30 ന് അന്തിക്കാട്ട് പരേതനായ വെളിച്ചപ്പാട്ട് സുബ്രഹ്മണ്യന്റേയും സി.കെ. പാർവതിയുടെയും മകനായി ജനിച്ചു. ഇദ്ദേഹം അഭിഭാഷകനുമാണ്.  തൃശൂർ ശ്രീകേരളവർമ കോളജ്, തിരുവനന്തപുരം ലോ അക്കാദമി എന്നിവിടങ്ങളിലായിരുന്നു പഠനം.

ബാലവേദിയിലൂടെ പ്രവർത്തനം ആരംഭിച്ച വി.എസ്. സുനിൽ കുമാർ എ.ഐ.എസ്.എഫിലൂടെയാണ് രാഷ്ട്രീയത്തിൽ പ്രവേശിച്ചത്. സംസ്ഥാനതലത്തിലും ദേശീയതലത്തിലും ഇദ്ദേഹം ഓൾ ഇൻഡ്യ സ്റ്റുഡന്റ്സ് ഫെഡറേഷന്റെ പല സ്ഥാനങ്ങളും വഹിച്ചിട്ടുണ്ട്.

## അധികാരസ്ഥാനങ്ങൾ
* എ.ഐ.വൈ.എഫിൻെറ സംസ്ഥാന സെക്രട്ടറി
* 1998-ൽ സുനിൽ കുമാർ എ.ഐ.എസ്.എഫിന്റെ ദേശീയ സെക്രട്ടറിയായി തിരഞ്ഞെടുക്കപ്പെട്ടു.
* എ.ഐ.എസ്.എഫിൻെറ സംസ്ഥാന സെക്രട്ടറി

## സമരചരിത്രം
വിദ്യാർഥി, യുവജന നേതാവായിരിക്കെ നിരവധി സമരങ്ങൾക്ക് നേതൃത്വം നൽകി. പൊലീസ് മർദനവും ജയിൽശിക്ഷയും അനുഭവിച്ചിട്ടുണ്ട്. സംസ്ഥാനത്താദ്യമായി ഇലക്ട്രിക് ലാത്തി ഉപയോഗിച്ച് പൊലീസ് നടത്തിയ നരനായാട്ടിൽ തലതകർന്ന് മാസങ്ങളോളം ചികിത്സക്ക് വിധേയനായിരുന്നു. നവോദയ സമരം, പ്രീഡിഗ്രി ബോർഡ് സമരം, ഇലക്ട്രിസിറ്റി സമരം, മെഡിക്കൽ കോളജ് സമരം എന്നിവയുടെ മുന്നണിപ്പോരാളിയായിരുന്നു.

## തിരഞ്ഞെടുപ്പുകൾ

## കുടുംബം
അഭിഭാഷകയായ രേഖയാണ് ഭാര്യ. മകൻ നിരഞ്ജൻ കൃഷ്ണ

## അവലംബം

വർഗ്ഗം:1967-ൽ ജനിച്ചവർ
വർഗ്ഗം:മേയ് 30-ന് ജനിച്ചവർ
വർഗ്ഗം:കേരളത്തിലെ സി.പി.ഐ. പ്രവർത്തകർ
വർഗ്ഗം:പന്ത്രണ്ടാം കേരള നിയമസഭാംഗങ്ങൾ
വർഗ്ഗം:പതിമൂന്നാം കേരള നിയമസഭാംഗങ്ങൾ
വർഗ്ഗം:പതിനാലാം കേരളനിയമസഭയിലെ മന്ത്രിമാർ
വർഗ്ഗം:കേരളത്തിലെ കൃഷിവകുപ്പ് മന്ത്രിമാർ
ബ്രോഹിസോറസ്

സോറാപോഡ് വിഭാഗത്തിൽ പെട്ട ഒരു ദിനോസർ ആണ് **ബ്രോഹിസോറസ്**. അന്ത്യ ജുറാസ്സിക് കാലത്ത് ജീവിച്ചിരുന്ന ഇവയുടെ ഫോസ്സിൽ കിട്ടിയിടുള്ളത് പാകിസ്താനിൽ ഉള്ള കിർതാർ മലനിരകളിൽ നിന്നും ആണ്  . ഈ ജെനുസിന്റെ വിവരണം നല്കിയിടുള്ളത് എം എസ് മല്കാനി ആണ് (2003). ഈ ജെനുസിന്റെ അടിസ്ഥാന ഫോസ്സിൽ ആയി കിട്ടിയിരിക്കുന്നത്  കാലുകളിലെ അസ്ഥികൾ ആണ് , ബ്രോഹിസോറസ് എന്ന ഒരു പുതിയ ജെനുസിന്റെ പേരിൽ ആണ് ഇതിനെ വിവരിച്ചിട്ടുള്ളത് അത് കൊണ്ട് തന്നെ ടാക്സോണമി നിലനിൽക്കുമോ എന്ന് ഉറപ്പില്ല.

## ശാരീരിക ഘടന
ഇവയ്ക്ക് ഏകദേശം 12  മീറ്റർ നീളവും , 10 ടൺ ഭാരവും ആണ് കണക്കാകിയിടുള്ളത്. 

## അവലംബം

വർഗ്ഗം:ഏഷ്യൻ ദിനോസറുകൾ
വർഗ്ഗം:ജുറാസ്സിക് കാലത്തെ ദിനോസറുകൾ
ലുലു മാൾ, കൊച്ചി

എം.എ. യൂസഫലിയുടെ എം.കെ. ഗ്രൂപ്പിന്റെ ഉടമസ്ഥതയിൽ കേരളത്തിലെ കൊച്ചി നഗരത്തിൽ ഇടപ്പള്ളിയിൽ  സ്ഥിതി ചെയ്യുന്ന ഷോപ്പിങ് മാളാണ് ലുലു മാൾ. 2013 മാർച്ച് 10-നാണ് മാൾ പ്രവർത്തനം ആരംഭിച്ചത്[1]. ലുലൂ ഗ്രൂപ്പിന്റെ ഇന്ത്യയിലെ ആദ്യ മാൾ സംരംഭമാണ് കൊച്ചി മാൾ. 20 ലക്ഷം ചതുരശ്രയടി വിസ്തീർണ്ണത്തിൽ 1600 കോടിയാണ് മാളിന്റെ മുതൽമുടക്ക് . ലണ്ടനിലെ ഡബ്ല്യു.എസ്. ആറ്റ്കിൻസിന്റെ ആർട്ടിടെക്കിൽ ഷപൂർജി പല്ലോൺജി ആൻഡ് കമ്പനിയാണ് നിർമ്മാണം നടത്തിയത്[2] .ഫുഡ് കോർട്ടുകൾ, റെസ്റ്റോറൻ്റുകൾ, ഫാമിലി എൻ്റർടൈൻമെൻ്റ് സോണുകൾ, മൾട്ടിപ്ലക്‌സ്, ഐസ് സ്കേറ്റിംഗ് റിങ്ക്, ഗെയിമിംഗ് അരീന, ബ്യൂട്ടി പാർലറുകൾ, ടോയ് ട്രെയിൻ ജോയ് റൈഡ്, ബൗളിംഗ് ആലി എന്നിവയുൾപ്പെടെ 280 ഓളം ഔട്ട്‌ലെറ്റുകൾ ഇതിൽ അടങ്ങിയിരിക്കുന്നു. മാർച്ചിൽ അന്നത്തെ കേരള മുഖ്യമന്ത്രിയായിരുന്ന ശ്രീ ഉമ്മൻ ചാണ്ടിയാണ് ഈ മാൾ തുറന്നത്.

പ്രതിദിനം ശരാശരി 80,000-ത്തിലധികം ആളുകൾ എത്തിച്ചേരുന്ന ഇവിടം, കേരളത്തിൽ ഏറ്റവുമധികം ആളുകൾ സന്ദർശിക്കുന്ന സ്ഥലങ്ങളിൽ ഒന്നാണ്.[9] 2023-ഓടെ, തുറന്ന് പത്ത് വർഷമായപ്പോഴേക്കും, ലുലു മാൾ കൊച്ചി സന്ദർശിച്ചത് 250 ദശലക്ഷം ആളുകൾ, കൂടാതെ 3 ദശലക്ഷം വാഹനങ്ങളുടെ പ്രവേശനത്തിന് സാക്ഷ്യം വഹിക്കുകയും ചെയ്തു.[10]  അബുദാബി ആസ്ഥാനമായുള്ള ലുലു ഗ്രൂപ്പ് ഇൻ്റർനാഷണലിൻ്റെ ഉടമസ്ഥതയിലുള്ളതും കൈകാര്യം ചെയ്യുന്നതുമാണ് ഈ പ്രോപ്പർട്ടി. ലുലു മാളിലെ ഷോപ്പുകളും റെസ്റ്റോറൻ്റുകളും ലുലു ഗ്രൂപ്പിൻ്റെ സ്വന്തം റീട്ടെയിൽ ഓപ്പറേഷൻസ് കമ്പനിയായ ടേബിൾസ് വഴിയാണ് ഫ്രാഞ്ചൈസി ചെയ്തിരിക്കുന്നത്. ലുലു ഗ്രൂപ്പിൻ്റെ ഇന്ത്യയിലെ ഹെഡ് ഓഫീസ് കെട്ടിടം മാളിനോടും ഹോട്ടൽ കാമ്പസിനോടും ചേർന്നാണ് സ്ഥിതി ചെയ്യുന്നത്

## സവിശേഷതകളും സൗകര്യങ്ങളും

ലുലുവിന്റെ തന്നെ ലുലു ഹൈപ്പർമാർക്കറ്റ് രണ്ട് നിലകളിലായി (ഒന്നാം നിലയിൽ ലുലു ഫാഷൻ സ്റ്റോർ, രണ്ടാം നിലയിൽ ലുലു കണക്റ്റ്) മാളിൽ പ്രവർത്തിക്കുന്നു. മൊത്തം 2250 പേർക്ക് ഉപയുക്തമാം വിധം പി.വി.ആർ. സിനിമാസിന്റെ ഒൻപത് സ്ക്രീനുകൾ ഉണ്ട്. 5,000 ചതുരശ്രയടിയിൽ ഐസ് സ്‌കേറ്റിങ് സംവിധാനവും ഒരുക്കിയിരിക്കുന്നു. ഒമ്പത് റെസ്റ്റോറന്റുകളും 27 മൾട്ടി-ക്യുസിൻ കൗണ്ടറുകളും മാളിലുണ്ട്.

## ഇതും കാണുക
* കൊച്ചിയിലെ വ്യാപാരകേന്ദ്രങ്ങൾ
## അവലംബം

## പുറത്തേക്കുള്ള കണ്ണികൾ

* 

വർഗ്ഗം:കൊച്ചിയിലെ വ്യാപാരകേന്ദ്രങ്ങൾ
വർഗ്ഗം:കൊച്ചിയിലെ ഷോപ്പിങ് മാളുകൾ
തട്ടേക്കാട്

## തട്ടേക്കാട്(തട്ടൈയൂര്)

കേരളത്തിലെ എറണാകുളം ജില്ലയിലെ കുട്ടമ്പുഴ ഗ്രാമപഞ്ചായത്തിലെ ഒരു ഗ്രാമമാണ് **തട്ടേക്കാട്**. കോതമംഗലം പട്ടണത്തിൽ നിന്ന് 17 കിലോമീറ്റർ ദൂരത്തിൽ സ്ഥിതി ചെയ്യുന്ന ഒരു പ്രദേശമാണ് തട്ടേക്കാട്. ഇവിടെയാണ് ഡോ. സാലിം അലി പക്ഷിസങ്കേതം സ്ഥിതി ചെയ്യുന്നത്.

തട്ടേക്കാടിന്റെ രണ്ട് വശങ്ങളിലൂടെയാണ് പെരിയാറിന്റെ രണ്ട് കൈവഴികൾ ഭൂതത്താൻ കെട്ട് അണക്കെട്ടിന്റെ സംഭരണപ്രദേശത്ത് വന്നുചേരുന്നത്. വെള്ളത്താൽ ചുറ്റപ്പെട്ട് കിടക്കുന്ന വനപ്രദേശത്തോടുകൂടിയ ഒരു മുനമ്പാണ് തട്ടേക്കാട്. പക്ഷി നിരീക്ഷകരേയും സഞ്ചാരികളേയും ആകർഷിക്കുന്ന തട്ടേക്കാട് ഒരു വിനോദസഞ്ചാരകേന്ദ്രമെന്ന നിലയിൽ പ്രസിദ്ധിയാകർഷിച്ചിട്ടുണ്ട്.

## ചരിത്രം

പുരാതന ചേര സാമ്രാജ്യ കാലത്തെ  ഒരു നഗര പ്രദേശമായിരുന്നു തട്ടൈയൂര്. പിൽക്കാലങ്ങളിൽ ഉണ്ടായ പ്രകൃതി ക്ഷോഭങ്ങളും വെള്ളപ്പൊക്കങ്ങളും  പെരിയാറിന്റെ ഗതി മാറിയൊഴുകലും മൂലം തട്ടൈയൂരിലെ ജനവാസം പൂർണമായും ഇല്ലാതാകുകയും തട്ടൈയൂരെന്ന പുരാതന നഗരം തകർന്നടിയുകയും  അവിടം കാടുപിടിച്ചു നൂറ്റാണ്ടുകൾ പിന്നിട്ടതോടെ തട്ടൈക്കാട് എന്ന പേര് വന്നു.

കൊച്ചിയിൽ നിന്നും തട്ടേക്കാട് - പൂയംകുട്ടി - മാങ്കുളം വഴിയായിരുന്നു മൂന്നാറിലേക്കുള്ള ആദ്യ പാത. മലയോരമേഖലയിൽ നിന്നും സുഗന്ധവ്യഞ്ജനങ്ങളടക്കം എല്ലാ വ്യാപാര-വ്യവഹാരങ്ങളും കൊച്ചിയിലേക്ക് എത്തിച്ചിരുന്നത് ഈ പാത വഴിയായിരുന്നു. 1924-ൽ ഉണ്ടായ പ്രകൃതിക്ഷോഭത്തിൽ രാജപാതയിലെ കരിന്തിരി മലയിടിഞ്ഞ് റോഡ് നമാവശേഷമായി. പൂയംകുട്ടി മുതൽ മാങ്കുളം വരെയുള്ള പാത വെള്ളപ്പൊക്കത്തിൽ തകർന്നടിഞ്ഞു. തന്മൂലം മൂന്നാറിന് കൊച്ചിയുമായുള്ള വ്യാപാരബന്ധങ്ങൾ ഇല്ലാതായി. തുടർന്ന് രാജഭരണകാലത്ത് തന്നെ ആലുവ മുതൽ മൂന്നാർ വരെ പുതിയ പാതയും പെരിയാറിനു കുറുകെ പുതിയ പാലവും നിർമ്മിക്കാൻ മഹാറാണി സേതു ലക്ഷ്മി ഭായി ഉത്തരവിട്ടു. 1935 ൽ നേര്യമംഗലം പാലം പണിതതിനുശേഷം തട്ടേക്കാട് വഴി മൂന്നാറിലേക്കുള്ള പാതയെ അവഗണിക്കുകയായിരുന്നു. 

2005 ൽ പെരിയാറിൽ ഭൂതത്താൻ കെട്ട് അണക്കെട്ടിന്റെ സംഭരണ വെള്ളത്തിന്റെ മുകളിലൂടെ തട്ടേക്കാട് പാലം പണി പണിതതിനുശേഷം തട്ടേക്കാട് വഴിയുള്ള കൊച്ചി-മൂന്നാർ പാത പുനർനിർമ്മിക്കാനുള്ള ശ്രമങ്ങളാരംഭിച്ചിട്ടുണ്ട്.

## അധികാരപരിധികൾ
* പാർലമെന്റ് മണ്ഡലം -
* നിയമസഭ മണ്ഡലം - കോതമംഗലം
* വിദ്യഭ്യാസ ഉപജില്ല - 
* വിദ്യഭ്യാസ ജില്ല - കോതമംഗലം
* വില്ലേജ് - കുട്ടമ്പുഴ
* പോലിസ് സ്റ്റേഷൻ - കുട്ടമ്പുഴ

## പ്രധാന സ്ഥാപനങ്ങൾ
* തട്ടേക്കാട് പക്ഷിസങ്കേതം - പ്രശസ്ത പക്ഷി നിരീക്ഷകനായ ഡോ. സാലിം അലിയുടെ നാമമാണ് പക്ഷി സങ്കേതത്തിന് നൽകിയിരിക്കുന്നത്.
* തട്ടേക്കാട് പാലം - പെരിയാറിന് കുറുകെ
* തട്ടേക്കാട് ശിവക്ഷേത്രം

## പ്രധാനസംഭവ വികാസങ്ങൾ

* തട്ടേക്കാട് ബോട്ടപകടം ഇവിടെ ക്ലിക്കിയാൽ പ്രധാനതാളിലേക്ക് പ്രവേശിക്കാവുന്നതാണ്

## എത്തിച്ചേരാനുള്ള വഴി

*റോഡ് വഴി - കോതമംഗലം വഴി
*റെയിൽ വഴി - അടുത്തുള്ള റെയിൽ‌വേ സ്റ്റേഷൻ ആലുവ, അങ്കമാലി എന്നിവയാണ്.
*വിമാനം വഴി - ഏറ്റവും അടുത്ത വിമാനത്താവളം കൊച്ചി അന്താരാഷ്ട്ര വിമാനത്താവളം (നെടുമ്പാശ്ശേരി വിമാനത്താവളം)

## സമീപ ഗ്രാമങ്ങൾ

തട്ടേക്കാട് ഒട്ടനവധി ഗ്രാമങ്ങളാ‍ൽ ചുറ്റപ്പെട്ടു കിടക്കുന്നു. ചില പ്രധാന ഗ്രാമങ്ങൾ താഴെ പറയുന്നവയാണ്. 

* ഞായപ്പിള്ളി
* ഇഞ്ചത്തൊട്ടി - ഇഞ്ചത്തൊട്ടി തൂക്കുപാലം കാണുക
* പുന്നേക്കാട്
* കുട്ടമ്പുഴ

## ചിത്രശാല


File:Thattekad_Siva_Temple_-_തട്ടേക്കാട്_ശിവക്ഷേത്രം.JPG|തട്ടേക്കാട് ശിവക്ഷേത്രം
File:Bus_on_Thattekad_Bridge_-_തട്ടേക്കാട്_പാലത്തിൽ_ബസ്.JPG|തട്ടേക്കാട് പാലത്തിലൂടെ ഒരു ബസ്
File:View_from_Thattekad_Bridge.JPG|തട്ടേക്കാട് പാലത്തിൽ നിന്നുള്ള ദൃശ്യം
പി.എ. മാധവൻ

പതിമൂന്നാം (2011-2016) കേരള നിയമസഭയിൽ മണലൂർ മണ്ഡലത്തെ പ്രതിനിധീകരിച്ച തൃശൂർ ജില്ലയിൽ നിന്നുള്ള മുതിർന്ന കോൺഗ്രസ് നേതാവാണ്
** പി.എ.മാധവൻ ** 
(ജനനം:14 സെപ്റ്റംബർ 1946)

## ജീവിതരേഖ
തൃശൂർ ജില്ലയിലെ പുഴയ്ക്കൽ താലൂക്കിലെ മുണ്ടയൂരിൽ പി.അച്യുതൻ നായരുടേയും പാർവതിയമ്മയുടേയും മകനായി 1946 സെപ്റ്റംബർ 14ന് ജനിച്ചു.
എസ്.എസ്.എൽ.സിയാണ് വിദ്യാഭ്യാസ യോഗ്യത. 1967 മുതൽ അംഗീകൃത ലൈസൻസ്ഡ് ആധാരം എഴുത്തു ജോലിയിൽ തുടരുന്നു.

## രാഷ്ട്രീയ ജീവിതം
യൂത്ത് കോൺഗ്രസ് വഴിയാണ് പൊതുരംഗ പ്രവേശനം. 2011-ൽ മണലൂർ നിയോജകമണ്ഡലത്തിൽ നിന്ന് കേരള നിയമസഭയിലേയ്ക്ക് തിരഞ്ഞെടുക്കപ്പെട്ടു. 

**പ്രധാന പദവികൾ**

* 1968-1969 ബ്ലോക്ക് പ്രസിഡൻറ്, യൂത്ത് കോൺഗ്രസ്
* 1969-1972 ജില്ലാ സെക്രട്ടറി, യൂത്ത് കോൺഗ്രസ്
* 1972-1977 ജില്ലാ ജനറൽ സെക്രട്ടറി, യൂത്ത് കോൺഗ്രസ്
* 1977-1980 ജില്ലാ പ്രസിഡൻറ്, യൂത്ത് കോൺഗ്രസ്, തൃശൂർ
* 1980-2006 തൃശൂർ, ഡി.സി.സി. ജനറൽ സെക്രട്ടറി
* 2000-2005 പ്രതിപക്ഷ നേതാവ്, തൃശൂർ ജില്ലാ പഞ്ചായത്ത്
* 2006-2008 യു.ഡി.എഫ്. ജില്ലാ ചെയർമാൻ, തൃശൂർ
* 2006-2011 തൃശൂർ, ഡി.സി.സി. പ്രസിഡൻറ്
* 2011-2016 നിയമസഭാംഗം, മണലൂർ

** മറ്റ് പദവികൾ **

* 1980-1983 ഡയറക്ടർ, സീതാറാം മിൽസ്, തൃശൂർ
* 1996-2002 ചെയർമാൻ, മാള, സഹകരണ സ്പിന്നിംഗ് മിൽ
* 1994-2001 പ്രസിഡൻറ്, മത്സ്യ വിൽപ്പന സഹകരണ സംഘം, തൃശൂർ 
* പ്രസിഡൻറ്
* എൻ.ടി.സി. ഷോറൂം എംപ്ലോയീസ്
* റെയിൽവേ ഗുഡ് ഷെഡ് വർക്കേഴ്സ് യൂണിയൻ
* മുനിസിപ്പൽ കോർപ്പറേഷൻ ഇലക്ട്രിക്കൽ എംപ്ലോയീസ് യൂണിയൻ
* കെ.എസ്.ഇ.ബി തൊഴിലാളി യൂണിയൻ
* ഫാർമസ്യൂട്ടിക്കൽ കോർപ്പറേഷൻ എംപ്ലോയീസ് യൂണിയൻ

## തിരഞ്ഞെടുപ്പുകൾ

## അവലംബം

വർഗ്ഗം:തൃശ്ശൂരിൽ നിന്നുമുള്ള രാഷ്ട്രീയപ്രവർത്തകർ
വർഗ്ഗം:പതിമൂന്നാം കേരള നിയമസഭാംഗങ്ങൾ
വിക്ടർ ഫ്ലെമിങ്

പ്രശസ്തനായ അമേരിക്കൻ സംവിധായകനും സിനിമാറ്റോഗ്രാഫറുമാണ് **വിക്ടർ ഫ്ലെമിങ്ങ്** (1889-1949). ദ വണ്ടർഫുൾ വിസാർഡ് ഒഫ് ഒസ്, ഗോൺ വിത്ത് ദ വിൻഡ്,എന്നിവയാണ് പ്രധാന സിനിമകൾ.1939ലെ അക്കാദമി പുരസ്കാരം ലഭിച്ചത് അദ്ദേഹത്തിന്റെ ഗോൺ വിത്ത് ദ വിൻഡ്നു ആയിരുന്നു. സംവിധായക മികവിൽ ഏറെ പ്രശംസകൾ നേടിയെങ്കിലും രാഷ്ട്രീയത്തിലെ നാസി പക്ഷപാതം അദ്ദേഹത്തിനേറെ കുപ്രസിദ്ധിയും നേടിക്കൊടുത്തു.
## ഗോൺ വിത്ത് ദ വിൻഡ്
ഫ്ലെമിങ്ങിന്റെ ഏറ്റവും ശ്രദ്ധേയമായ ചലച്ചിത്രമാണ് ഗോൺ വിത്ത് ദ വിൻഡ്. 1939- ലെ മികച്ച ചിത്രത്തിനുള്ള അക്കാദമി ഏവോഡ് അടക്കം നിരവധി പുരസ്കാരങ്ങൾ ആ സിനിമയ്ക്ക് ലഭിക്കുകയുണ്ടായി. മാർഗരറ്റ് മിച്ചലിന്റെ അതേപേരിലുള്ള ചരിത്ര-പ്രണയ ആഖ്യായികയെ അടിസ്താനമാക്കിയാണ് ആ സിനിമ രചിച്ചിട്ടുള്ളത്.
## ദ വണ്ടർഫുൾ വിസാർഡ് ഒഫ് ഒസ്
ഫ്രാങ്ക് ബോമിന്റെ പ്രസിദ്ധ ബാലസാഹിത്യ കൃതിക്ക് വിക്റ്റർ ഫ്ലെമിങ്ങ് നൽകിയ ദൃശ്യാവിഷ്കാരമായിരുന്നു *ദ വണ്ടർഫുൾ വിസാർഡ് ഒഫ് ഓസ്*.

## അവലംബം


വർഗ്ഗം:ഇംഗ്ലീഷ് ചലച്ചിത്ര സംവിധായകർ
വർഗ്ഗം:ഹോളിവുഡ് ചലച്ചിത്ര സംവിധായകർ
വർഗ്ഗം:മികച്ച സംവിധായകനുള്ള അക്കാദമി പുരസ്കാരം ലഭിച്ചവർ
വർഗ്ഗം:1889-ൽ ജനിച്ചവർ
ഓൾ ഇന്ത്യ വിമൻസ് കോൺഫറൻസ്

ഡൽഹി ആസ്ഥാനമായി പ്രവർത്തിക്കുന്ന ഒരു സംഘടനയാണ് **ഓൾ ഇന്ത്യ വിമൻസ് കോൺഫറൻസ്**. 1927 ൽ രൂപീകൃതമായ ഈ സംഘടന സ്ത്രീകളുടെ വിദ്യാഭ്യാസത്തിനും പുരോഗതിക്കുമായുള്ള സംഘടനകളിൽ  ലോകത്തെ ആദ്യകാല സംഘടനകളിലൊന്നാണ്. ഐറിഷ് - ഇന്ത്യൻ വനിതാവിമോചന പ്രവർത്തകയും വോട്ടവകാശപ്പോരാളിയും തിയോസഫിസ്റ്റുമായിരുന്ന മാർഗരറ്റ് കസിൻസ് ആണ് ഇതിനു രൂപം കൊടുത്തത് . സ്ത്രീകളുടെ വിദ്യാഭ്യാസോന്നമനത്തിനായുള്ള സംഘടനായിട്ടാണ് ഇത് രൂപംകൊണ്ടതെങ്കിലും പിന്നീടിത് സ്ത്രീകളുടെയും കുട്ടികളുടേതുമായ നിരവധി സാമുഹിക സാമ്പത്തിക പ്രശ്നങ്ങളിൽ ഇടപെട്ട് പ്രവർത്തനങ്ങൾ നടത്തിവരുന്നു.
## രൂപീകരണ ചരിത്രം
ബ്രിട്ടീഷ് ഇന്ത്യയിലെ സ്ത്രീകളുടെ വിദ്യാഭ്യാസ സംബന്ധമായ ചർച്ചകളാണ് ഓൾ ഇന്ത്യ വിമൻസ് കോൺഫറൻസിന്റെ രൂപീകരണത്തിലേക്ക് നയിച്ചത്. സ്വാതന്ത്ര്യപൂർവ്വ ഇന്ത്യയിൽ സ്ത്രീകൾക്ക് ഏതുതരം വിദ്യാഭ്യാസമാണ് വേണ്ടത് എന്ന വിഷയത്തിൽ ചർച്ച നടത്തണമെന്നും അതിനായുള്ള ആവശ്യം സർക്കാരിന്റെ മുൻപാകെ സമർപ്പിച്ച് നേടിയെടുക്കണമെന്നും അന്നത്തെ ബംഗാൾ പൊതുവിദ്യാഭ്യാസ ഡയറക്ടറായിരുന്ന ഓട്ടൺ ആവശ്യപ്പെട്ടു. ഇതിനോടുള്ള പ്രതികരണങ്ങൾ സ്ത്രീധർമ്മ എന്ന പ്രസിദ്ധീകരണത്തിൽ വരുകയും അതിനെതുർന്ന് മാർഗ്രെറ്റ് കസിൻസ് ഈ ചർച്ചകൾ വിപുലമായി നടത്തുന്നതിനായി ഒരു കോൺഫറൻസ് നടത്തുവാൻ മുൻകൈയ്യുടുക്കുകയും ചെയ്തു. അതിന്റെ ആദ്യഘട്ടമായി സ്ത്രീവിദ്യാഭ്യാസം സംബന്ധിച്ച് വിവിധ ഭാഗങ്ങളിൽ പ്രാദേശിക കോൺഫറൻസുകൾ നടത്തുകയും അവയുടെ ക്രോഡീകരണം എന്ന നിലയിൽ 1927 ജനുവരിയിൽ പൂനെയിൽ ആൾ ഇന്ത്യ വിമൻസ് കോൺഫറൻസ് നടത്തുകയും ഇത് പിന്നീട് ഒരു സ്ഥിരം സംഘടനാരൂപമായി മാറുകയും ചെയ്തു.    

പൂനെയിലെ പ്രാദേശിക സംഘാടകസമിതിയിൽ നിന്നും എൺപത്തിയേഴ് പേരും പ്രാദേശിക കോൺഫറൻസുകളിൽ നിന്നും എത്തിയ അൻപത്തിയെട്ട് പേരും സ്ത്രീകളും പുരുഷന്മാരുമടങ്ങിയ രണ്ടായിരത്തോളം നിരീക്ഷകരും പങ്കെടുത്ത ഈ സമ്മേളനം ഉദ്ഘാടനം ചെയ്തത് സാൻഗ്‌ളിയിലെ റാണി സാഹെബ് ആയിരുന്നു. ബറോഡയിലെ ഗേക്ക്‌വാദിലെ മഹാറാണി ചിമ്നാഭായ് സാഹെബ് ആയിരുന്നു ആദ്യ അദ്ധ്യക്ഷ.

സ്ത്രീകൾക്ക് അവരുടെ സവിശേഷതകൾക്കനുസരിച്ചുള്ളതും സാമൂഹ്യാംഗീകാരത്തിന് വിധേയമായിട്ടുള്ളതുമായ വിദ്യാഭ്യാസം നൽകണം എന്നതായിരുന്നു ആദ്യ കോൺഫറൻസിലെ പ്രധാന ചർച്ച. സ്ത്രീകൾക്ക് നിർബന്ധിതവും സാർവ്വത്രികവുമായ വിദ്യാഭ്യാസം നൽകണം എന്നതിലുപരി, വിദ്യാഭ്യാസമുള്ള ഭാര്യമാരെയും അമ്മമാരെയും സൃഷ്ടിക്കാനാകണം എന്ന പരിമിതമായ ലക്ഷ്യമാണ് ആദ്യവർഷങ്ങളിലെ ചർച്ചകളിൽ പ്രധാനമായും ഉയർന്നത്. അതോടൊപ്പം വനിതാഡോക്ടർമാരെയും പ്രൊഫസർമാരെയും അഭിഭാഷകരെയും സൃഷ്ടിക്കണം എന്നും അവർ ആവശ്യപ്പെട്ടിരുന്നു.  

ദേശീയ പ്രസ്ഥാനത്തിന്റെ രാഷ്ട്രീയധാരയിൽ നിന്നും അകന്നുമാറിയുള്ള പ്രവർത്തനമാണ് വിമൻസ് കോൺഫറൻസ് നടത്തിവന്നത്. എന്നാൽ സ്ത്രീവിദ്യാഭ്യാസത്തെ തുരങ്കം വെയ്കുന്ന സമ്പ്രദായങ്ങൾക്കെതിരെ - പ്രത്യേകിച്ചും, പർദ്ദ സമ്പ്രദായം ശൈശവവിവാഹം തുടങ്ങിയവയ്കെതിരെ സ്വാഭാവികമായും ഇവർക്ക് രംഗത്തിറങ്ങേണ്ടിവന്നു. 

അഞ്ഞൂറിൽ പരം ശാഖകളും  100,000 ഓളം അംഗങ്ങളും ഇന്ന് ഈ സംഘടനയ്ക്കുണ്ട്.  
## അവലംബം

വർഗ്ഗം:വനിതാ സംഘടനകൾ
മൂത്രാശയത്തിലെ അണുബാധ

വിസർജ്ജനാവയവങ്ങളെ അണുബാധയെയാണ് **യൂറിനറി ട്രാക്റ്റ് ഇൻഫെക്ഷൻ (Urinary Tract Infection/UTI)** എന്ന് വിളിക്കുന്നത്. ഇത് രണ്ടായി വേർതിരിക്കപ്പെട്ടിരിക്കുന്നു. 

മൂത്രാശയത്തിനെ ബാധിക്കുന്ന അണുബാധയെ സിസ്റ്റൈറ്റിസ് എന്നു വിളിക്കും. മൂത്രമൊഴിക്കുമ്പോൾ വേദനയുണ്ടാവുക, ഇടയ്ക്കിടെ മൂത്രമൊഴിക്കണമെന്ന് തോന്നുക എന്നിവയാണ് സിസ്റ്റൈറ്റിസിന്റെ ലക്ഷണം.  

അണുബാധ മൂത്രാശയത്തിനു മുകളിലുള്ള വിസർജ്ജനാവയവങ്ങളെ (ഉദാഹരണം വൃക്കകൾ) ബാധിക്കുമ്പോൾ അതിനെ പയലോനെഫ്രൈറ്റിസ് എന്നു വിളിക്കും. സിസ്റ്റൈറ്റിസിന്റെ ലക്ഷണങ്ങൾ കൂടാതെ പനി, ഇടുപ്പിന്റെ വശങ്ങളിൽ വേദന എന്നീ ലക്ഷണങ്ങളും പയലോനെഫ്രൈറ്റിസിൽ കാണപ്പെടും. 

പ്രായമായവരിലും കുട്ടികളിലും രോഗലക്ഷണങ്ങൾ അവ്യക്തമായിരിക്കും. എഷറെക്കിയ കോളൈ എന്ന ബാക്റ്റീരിയയാണ് സാധാരണയായി രണ്ടുതരം അസുഖങ്ങൾ ഉണ്ടാക്കുന്നതെങ്കിലും വൈറസുകൾ ഫങ്കസുകൾ എന്നിങ്ങനെ മറ്റു രോഗകാരികൾ മൂലവും ഈ അസുഖമുണ്ടാകാം. 

## അവലംബം

വർഗ്ഗം:രോഗങ്ങൾ
പുതിയ ആകാശം പുതിയ ഭൂമി (ചലച്ചിത്രം)

1962-ൽ ഇറങ്ങിയ മലയാളചലച്ചിത്രമാണ് **പുതിയ ആകാശം പുതിയ ഭൂമി**.  തോപ്പിൽ ബാസിയുടെ സമ്മാനർഹമായ നാടകമായിരുന്നു *പുതിയ ആകാശം പുതിയ ഭൂമി*. ചലച്ചിത്രമാക്കിയത് അസോഷിയേറ്റഡ് പ്രൊദ്യൂസേഴ്സിനുവേണ്ടി ടി.ഇ. വാസുദേവനാണ്.  1962 ഏപ്രിൽ മാസം 14 മുതൽ പ്രദർശനം തുടങ്ങിയ തിരക്കഥയും സംഭാഷണവും തയ്യാറാക്കിയത് തോപ്പിൽ ഭാസിയാണ്. 
## അഭിനേതാക്കൾ
സത്യൻഎസ്.പി. പിള്ളടി.എസ്. മുത്തയ്യകോട്ടയം ചെല്ലപ്പൻബഹദൂർകെ.എസ്. ഗോപിനാഥ്രാഗിണിബി.എസ്. സരോജപി.കെ. ലീലമാവേലിക്കര അമ്മിണി
## പിന്നണിഗായകർ
ജമുനാറാണികെ.ജെ. യേശുദാസ്കെ.പി. ഉദയഭാനുകെ.എസ്. ജോർജ്കവിയൂർ രേവമ്മമെഹബൂബ്പി. ലീലപി. സുശീല.
## അവാർഡ്
;നാഷണൽ ഫിലിം അവാർഡ്
* 1962: Certificate of Merit for the Best Feature Film in Malayalam
## അവലംബം

## പുറത്തേക്കുള്ള കണ്ണികൾ
* 

വർഗ്ഗം:1962-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:എം.എസ്. മണി സംവിധാനം ചെയ്ത ചലച്ചിത്രങ്ങൾ
വർഗ്ഗം:എം.എസ്. മണി ചിത്രസംയോജനം നടത്തിയ മലയാളചലച്ചിത്രങ്ങൾ
വർഗ്ഗം:എം ബി ശ്രീനിവാസൻ സംഗീതം പകർന്ന ചലച്ചിത്രങ്ങൾ
വർഗ്ഗം:ടി. ഇ വാസുദേവൻ നിർമ്മിച്ച ചലച്ചിത്രങ്ങൾ
ഒടിവിദ്യ

ഒടിയന്മാർ എന്ന ഒരു വിഭാഗം ദുർമന്ത്രവാദികളുടെ പ്രാചീന ശത്രുസംഹാര മാർഗ്ഗമാണ് ഒടിവിദ്യ .

## പ്രയോഗരീതി
രാത്രികാലങ്ങളിൽ ഒടിയന്മാർ കാളയായോ പോത്തായോ പൂച്ചയായോ മറ്റേതെങ്കിലും രൂപത്തിലോ വഴിയിൽ ഇരയെ കാത്തുനിൽക്കുന്നു. ഇര വരുമ്പോൾവഴിയിൽ പെട്ടെന്ന് പ്രത്യക്ഷപ്പെട്ട് ആക്രമിക്കുകയാണ് ഒരു രീതി.  ഇര ചിലപ്പോൾ അന്നേരം തന്നെ മരിക്കാം, അല്ലെങ്കിൽ പനിപിടിച്ചോ ബോധം മറഞ്ഞോ മരണത്തിനിരയാവാം. മറ്റൊന്ന് ഒരു കോലോ ഈർക്കിലിയോ എടുത്ത് ഇരയുടെ  നേരെ കാണിച്ച് ഒരു മന്ത്രം ജപിക്കുന്നു. ശേഷം അത്  ഒടിച്ചാൽ ഇര  ഒടിഞ്ഞ് നിലത്തു വീണു മരിക്കും.  അതുമല്ലെങ്കിൽ  ചിലപ്പോൾ ഒടിയർ ഇരയുടെ കൈകാലുകൾ ഒടിച്ച് വിടും. പേടിപ്പിക്കുകയും ആക്രമിക്കുകയും ചെയ്യുകയെന്ന ക്വട്ടേഷൻ ഗുണ്ടകളുടെ ആദ്യകാലരൂപമാണ്  ഒടിവിദ്യ  എന്ന് വേണമെങ്കിൽ പറയാം. പ്രത്യേകമായി തയ്യാറാക്കുന്ന മഷി ചെവിയുടെ പിന്നിൽ തേച്ചാണ് ഒടിയൻ വേഷം മാറുന്നതെന്നാണ് വിശ്വാസം. അതിനായി പ്രത്യേക വ്രതാനുഷ്ഠാനങ്ങളും ഉണ്ടെന്നു പറയപ്പെടുന്നു.  മഷി പുരട്ടി വേഷംമാറി നിൽക്കും. ആക്രമിച്ചു കഴിഞ്ഞാൽ വീണ്ടും പഴയ രൂപത്തിലാവും. 

മൃഗങ്ങളുടെ കൊമ്പും തോലും ഉപയോഗിച്ച് വേഷം കെട്ടി മനുഷ്യനെ പേടിപ്പിക്കുകയും ഒളിച്ചിരുന്ന് ആക്രമിക്കുകയും ചെയ്യുന്ന ഗുണ്ടായിസത്തിന് ദിവ്യത്വം വരുത്താനുണ്ടാക്കിയ കഥകളാണിതെല്ലാം എന്ന് ചിലർ ഇതിനെക്കുറിച്ച് പറയുന്നു. തങ്ങളെ പലവിധത്തിൽ പീഡിപ്പിക്കുന്ന ആൾക്കാരെ  പകൽവെളിച്ചത്തിൽ നേരിട്ട് എതിർക്കാനാവാത്ത അധഃസ്ഥിതവിഭാഗക്കാരുടെ അവസാന രക്ഷാമാർഗ്ഗമാണിതെന്നും ചിലർ ഒടിവിദ്യയെ വിശദീകരിക്കുന്നു. പലർക്കും കേട്ടുകേൾവിയിൽ മാത്രം പരിചയമുള്ള ഒടിവിദ്യ അറിയാവുന്നവർ കേരളത്തിൽ വള്ളുവനാട് ഭാഗത്താണ് നിലനിന്നിരുന്നത്.

## ഒടിവിദ്യ  പരിഹാരങ്ങൾ
'ഒടി' ഇറക്കുന്ന ഗരുഡപഞ്ചാക്ഷര പ്രയോഗത്തിൽ വെളുത്ത ശംഖുപുഷ്പം സമൂലം അരച്ച് ആട്ടിൻപാലിൽ കലക്കിയതും മന്ത്രവും ഉപയോഗിക്കുന്നു. മരംകൊണ്ട് പാമ്പിനെ ഉണ്ടാക്കി മന്ത്രംകൊണ്ട് ആകർഷിച്ചാൽ ഒഴിയാബന്ധനം തീരുമെന്നും പറയുന്നു. പച്ചമഞ്ഞൾ ഇടിച്ചുപിഴിഞ്ഞ നീരിൽ ആയിരത്തൊന്ന് കുരുമുളകും ആയിരത്തൊന്നു തെച്ചിപ്പൂവും കൂടി ഉപദ്രവദേഹത്തിൽ ഉഴിഞ്ഞ് ഹോമം ചെയ്ത് പുരുഷോത്തമമന്ത്രവും ബന്ധനമന്ത്രവും ഉപയോഗിച്ചാണ് ബാധയിറക്കുന്നത്. ഇതിന് തലചുറ്റി ഉഴിഞ്ഞ ആണി പാലുള്ള വൃക്ഷത്തിൽ തറയ്ക്കണമമെന്ന് പറയുന്നു.

പണ്ട് ജീവിച്ചിരുന്ന ചെമ്പ്രയെഴുത്തച്ഛൻ എന്ന ഒരു മന്ത്രവാദി ഒടിവിദ്യപ്രയോഗത്തിന് പരിഹാരം നടത്തികൊടുക്കുമായിരുന്നു.

## അവലംബങ്ങൾ
 
:3. http://www.mathrubhumi.com/extras/parampara/index.php?id=184663&pagenum=2 

വർഗ്ഗം:നാട്ടറിവ്
വർഗ്ഗം:മന്ത്രവാദം
കെ.ജി. മാരാർ

രണ്ട് തവണ(1985-1990,1994-1995) കേരള ബിജെപിയുടെ 
സംസ്ഥാന പ്രസിഡൻ്റായിരുന്ന കണ്ണൂർ
ജില്ലയിൽ നിന്നുള്ള മുതിർന്ന ബിജെപി
നേതാവായിരുന്നു.
*കെ ഗോവിന്ദ മാരാർ* എന്നറിയപ്പെട്ടിരുന്ന
**കെ.ജി.മാരാർ(1934-1995)**

## ജീവിതരേഖ
നാരായണ മാരാർ, നാരായണി മാരസ്യാർ എന്നിവരുടെ നാലുമക്കളിൽ മൂന്നാമനായിരുന്നു ഇദ്ദേഹം. വളരെ ദരിദ്രമായ കുടുംബമായിരുന്നു ഇദ്ദേഹത്തിന്റേത്. പറശ്ശിനിക്കടവ് ഹൈസ്കൂളിലെ മലയാളം അദ്ധ്യാപകനായി പത്തു വർഷം ഇദ്ദേഹം ജോലി ചെയ്തിരുന്നു. ജനസംഘത്തിന്റെ പ്രവർത്തനത്തിനായി ഇദ്ദേഹം ജോലി ഉപേക്ഷിക്കുകയായിരുന്നു.

## രാഷ്ട്രീയജീവിതം

വിദ്യാർത്ഥിയായിരുന്ന കാലത്തു തന്നെ ഇദ്ദേഹം ആർ.എസ്.എസ്. പ്രചാരകനായി. 1956-ൽ പയ്യന്നൂരിൽ ഇദ്ദേഹം ആർ.എസ്.എസ്. ശാഖ സ്ഥാപിച്ചു. കണ്ണൂർ ജില്ലയിൽ ഭാരതീയ ജനസംഘത്തിന്റെ പ്രവർത്തനങ്ങൾക്ക് തുടക്കം കുറിച്ചത് ഇദ്ദേഹമാണ്. ഇദ്ദേഹം ജനസംഘത്തിന്റെ സംസ്ഥാന കാര്യദർശിയായിരുന്നു.

1975 ജൂൺ 25-നും 1977 മാർച്ച് 21-നുമിടയിലുള്ള അടിയന്തരാവസ്ഥക്കാലത്ത് ഇദ്ദേഹം അറസ്റ്റ് ചെയ്യപ്പെടുകയും 18 മാസം ജയിലിലടയ്ക്കപ്പെടുകയും ചെയ്തിരുന്നു. ജയിൽ മോചിതനായശേഷം ഇദ്ദേഹം ജനതാ പാർട്ടിയുടെ നേതാവാകുകയും കണ്ണൂർ ജില്ലാ പ്രസിഡന്റ് സ്ഥാനത്തെത്തുകയും ചെയ്തു.  1980-ൽ ഇദ്ദേഹം ബി.ജെ.പി സംസ്ഥാന സെക്രട്ടറിയായി. കേരള രാഷ്ട്രീയത്തിൽ ഇദ്ദേഹം സജീവമായിരുന്നു. സംസ്ഥാന ജനറൽ സെക്രട്ടറി, സംസ്ഥാന പ്രസിഡന്റ് എന്നീ സ്ഥാനങ്ങളും ഇദ്ദേഹം വഹിച്ചിട്ടുണ്ട്. ഇദ്ദേഹം സംസ്ഥാന പ്രസിഡൻ്റായിരുന്നപ്പോൾ പി.പി. മുകുന്ദൻ പാർട്ടിയുടെ സംഘടന ജനറൽ സെക്രട്ടറിയായിരുന്നു. ഭാരതീയ ജനതാ പാർട്ടിക്കുവേണ്ടി ഇദ്ദേഹം പല തിരഞ്ഞെടുപ്പുകളിലും മത്സരിച്ചിട്ടുണ്ട്. അവസാനമായി ഇദ്ദേഹം തിരഞ്ഞെടുപ്പിൽ മത്സരിച്ചത് 1991-ലായിരുന്നു. ഈ തിരഞ്ഞെടുപ്പിൽ മഞ്ചേശ്വരം നിയോജകമണ്ഡലത്തിൽ 1000 വോട്ടിന്റെ നേരിയ വ്യത്യാസത്തിനാണ് ഇദ്ദേഹം പരാജയപ്പെട്ടത്.

തന്റെ രാഷ്ട്രീയജീവിതത്തിൽ ഇദ്ദേഹം ഒരു പഞ്ചായത്ത് മെമ്പറായിപ്പോലും തിരഞ്ഞെടുക്കപ്പെട്ടിട്ടില്ല എന്നത് ഒരു പ്രത്യേകതയാണ്.

## തിരഞ്ഞെടുപ്പുകൾ

## ചിത്രശാല

## അവലംബം

വർഗ്ഗം:കേരളത്തിലെ ഭാരതീയ ജനതാ പാർട്ടി പ്രവർത്തകർ
വർഗ്ഗം:ഇന്ത്യയിലെ അടിയന്തരാവസ്ഥയിൽ തടവിലാക്കപ്പെട്ടവർ
വർഗ്ഗം:ഭാരതീയ ജനതാ പാർട്ടിയുടെ കേരള ഘടകം അദ്ധ്യക്ഷന്മാർ
വർഗ്ഗം:സെപ്റ്റംബർ 17-ന് ജനിച്ചവർ
വർഗ്ഗം:ഏപ്രിൽ 25-ന് മരിച്ചവർ
വർഗ്ഗം:1934-ൽ ജനിച്ചവർ
വർഗ്ഗം:1995-ൽ മരിച്ചവർ
കരിഞ്ഞിക്കട

1200 മീറ്റർ വരെ ഉയരമുള്ള സ്ഥലങ്ങളിലുള്ള നിത്യഹരിതവനങ്ങളിൽ കാണുന്ന ഒരു ചെറിയ വൃക്ഷമാണ് **കരിഞ്ഞിക്കട**. . 12 മീറ്റർ വരെ ഉയരം വയ്ക്കും. തെക്കെപശ്ചിമഘട്ടതദ്ദേശവാസിയാണ്.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:വൃക്ഷങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:യൂഫോർബിയേസീ
വർഗ്ഗം:കേരളത്തിലെ സസ്യജാലം
ബാർട്ടർ സമ്പ്രദായം

തങ്ങളുടെ കൈയിലില്ലാത്തതും ആവശ്യമുള്ളതുമായ വസ്തുക്കൾ,കൈവശമുള്ള (ആവശ്യത്തിലധികമുള്ള) വസ്തുക്കൾക്ക് പകരമായി ശേഖരിക്കുന്ന സമ്പ്രദായമാണ് **ബാർട്ടർ** (Barter).പണം നിലവിൽ വരുന്നതിനു മുമ്പ് ജനങ്ങൾ അവരുടെ ആവശ്യങ്ങൾ നിർവഹിക്കുന്നതിനായി
അവരവർ ഉല്പാദിപ്പിക്കുന്ന സാധനങ്ങൾ പരസ്പരം കൈമാറ്റം ചെയ്യുകയായിരുന്നു പതിവ്.
വർഗ്ഗം:സാമ്പത്തികശാസ്ത്രം
സെൽഫ് എംപ്ലോയ്ഡ് വിമൻസ് അസോസിയേഷൻ

ഇന്ത്യയിലെ ദരിദ്രരും സ്വയംതൊഴിൽ ചെയ്യുന്നവരുമായ സ്ത്രീകൾക്കായുള്ള ഒരു തൊഴിലാളി സംഘടനയാണ് **സെൽഫ് എംപ്ലോയ്ഡ് വിമൻസ് അസോസിയേഷൻ (സേവ)** 1972-ൽ പ്രമുഖ ഗാന്ധിയയും പൌരാവകാശ പ്രവർത്തകയുമായ ഇള ഭട്ട് ആണ് സേവ രൂപീകരിക്കുന്നത്. സേവയുടെ പ്രധാനകേന്ദ്രം ഗുജറാത്തിലെ അഹമ്മദാബാദിലാണെങ്കിലും രാജ്യത്തെ പല സംസ്ഥാനങ്ങളിലും ഇത് പ്രവർത്തിക്കുന്നു. അസംഘടിത തൊഴിലാളികളിലെ ബഹഭൂരിപക്ഷമായ സ്ത്രീത്തൊഴിലാളികൾക്കായുള്ള രാജ്യത്തെ പ്രമുഖ സംഘടനയാണ് സേവ  
## ചരിത്രം
1971 ൽ രൂപീകരിച്ച സേവ 1972 ൽ ഒരു തൊഴിലാളി സംഘടനയായി രജിസ്റ്റർ ചെയ്തു. അംഗീകരിക്കപ്പെടാത്തവരും അവഗണിക്കപ്പെട്ടവരുമായ അസംഘടിതമേഖലയിലെ സ്ത്രീത്തൊഴിലാളികളെ സംഘടിപ്പിക്കുക എന്നതായിരുന്നു ഈ പ്രസ്ഥാനത്തിന്റെ ഉദ്ദേശം. ഇന്ത്യയെ സംബന്ധിച്ചിടത്തോളം മൊത്തം സമ്പദ്‌വ്യവസ്ഥയുടെ 90 ശതമാനത്തോളം ഉൾക്കൊള്ളുന്നതാണ് മുഖ്യമായും സ്വയംതൊഴിൽ ചെയ്യുന്ന ഈ അനൌദ്യോഗിക വിഭാഗം.

സേവയിൽ പ്രവർത്തിച്ചുവന്ന ഒരു വിഭാഗം സ്ത്രീകൾചേർന്ന് സഹകരണമേഖലയിൽ സേവ ബാങ്കിനും രൂപം നൽകി. ദരിദ്രരായ, സ്വയംതൊഴിൽ ചെയ്യുന്ന സ്ത്രീകൾക്ക് വായ്പവയും മറ്റ് സാമ്പത്തിക സേവനങ്ങളും പ്രാപ്യമാക്കുക, അതുവഴി കഴുത്തറുപ്പൻ പലിശക്കാരിൽ നിന്നും അവരെ രക്ഷിക്കുക തുടങ്ങിയവയായിരുന്നു ഇതിന്റെ ലക്ഷ്യങ്ങൾ.

ഇതോടൊപ്പം വിദ്യാഭ്യാസം, ആരോഗ്യം, നിയമസഹായം തുടങ്ങിയ സേവനങ്ങൾ നൽകിക്കൊണ്ട് സ്ത്രീ ശാക്തീകരണത്തിലും സേവ പ്രവർത്തനങ്ങളാരംഭിച്ചു. 

## അവലംബം


വർഗ്ഗം:ഇന്ത്യയിലെ തൊഴിലാളി സംഘടനകൾ
വർഗ്ഗം:വനിതാ സംഘടനകൾ
എൻ.എ. നെല്ലിക്കുന്ന്

കേരളത്തിലെ ഒരു രാഷ്ട്രീയപ്രവർത്തകനാണ് **എൻ.എ. നെല്ലിക്കുന്ന്** . നിയമസഭയിൽ കാസർഗോഡ് മണ്ഡലത്തിനെയാണ് നിലവിൽ ഇദ്ദേഹം പ്രതിനിധീകരിക്കുന്നത്. **നെല്ലിക്കുന്ന് അബ്ദുൾ ഖാദർ മുഹമ്മദ് കുഞ്ഞി** എന്നാണ് പൂർണ്ണനാമം. നിലവിൽ ഇൻഡ്യൻ യൂണിയൻ മുസ്ലീം ലീഗിൽ അംഗം, കാസർകോട് അഗ്രിക്കൾച്ചറലിസ്റ്റ് വെൽഫെയർ കോ-ഓപ്പറേറ്റീവ് സൊസൈ‌റ്റിയുടെ പ്രസിഡണ്ട് എന്നീ നിലകളിലും പ്രവർത്തിച്ചു വരുന്നു. ഇൻഡ്യൻ യൂണിയൻ മുസ്ലീം ലീഗിൽ ചേരുന്നതിനു മുൻപ് ഇൻഡ്യൻ നാഷണൽ ലീഗിന്റെ കേരളത്തിലെ ജനറൽ സെക്രട്ടറിയായിരുന്നു എൻ.എ. നെല്ലിക്കുന്ന്. കാസർകോട് ഗവണ്മെന്റ് കോളേജിൽ നിന്നാണ് വിദ്യാഭ്യാസം നേടിയത്.

## തിരഞ്ഞെടുപ്പുകൾ

## കുടുംബം
തോട്ടിയിൽ മമ്മൂ ഹാജിയുടെ മകൾ ഐഷയാണ് ഭാര്യ, ഇവർക്ക് മൂന്ന് മക്കളുണ്ട്.

## അവലംബം

## പുറത്തേയ്ക്കുള്ള കണ്ണികൾ
* കേരള അസംബ്ലി 2011 സ്ഥാനാർത്ഥികൾ
* ന്യൂസ് റിപ്പോർട്ടർ  നെല്ലിക്കുന്ന്
* അഫിഡവിറ്റ്സ് നെല്ലിക്കുന്ന്
* റിപ്പോർട്ടർ ടി.വി.  കേരള ഇലക്ഷൻ
* ഹിന്ദു.കോം 
* കെ.എം.സി.സി. ഗ്ലോബൽ
* മൈനേത

വർഗ്ഗം:പതിനാലാം കേരളനിയമസഭാ അംഗങ്ങൾ
വർഗ്ഗം:പതിമൂന്നാം കേരള നിയമസഭാംഗങ്ങൾ
വർഗ്ഗം:1954-ൽ ജനിച്ചവർ
വർഗ്ഗം:കേരളത്തിലെ മുസ്ലിം ലീഗ് പ്രവർത്തകർ
വർഗ്ഗം:മാർച്ച് 18-ന് ജനിച്ചവർ
വർഗ്ഗം:പതിനഞ്ചാം കേരളനിയമസഭാ അംഗങ്ങൾ
എ.എം. പരമൻ

കേരളത്തിലെ ഒരു രാഷ്ട്രീയപ്രവർത്തകനായിരുന്നു **എ.എം. പരമൻ** (20 ഒക്ടോബർ 1926 - 11 ജൂൺ 2018). ഇദ്ദേഹം 1987-ലെ നിയമസഭാതിരഞ്ഞെടുപ്പിൽ ഒല്ലൂർ നിയമസഭാമണ്ഡലത്തിൽ സി.പി.ഐ.യുടെ പ്രതിനിധിയായി  നിന്ന്  തിരഞ്ഞെടുക്കപ്പെട്ടു.

## അവലംബം

വർഗ്ഗം:തൃശ്ശൂരിൽ നിന്നുമുള്ള രാഷ്ട്രീയപ്രവർത്തകർ
വർഗ്ഗം:കേരളത്തിലെ സി.പി.ഐ. പ്രവർത്തകർ
വർഗ്ഗം:1926-ൽ ജനിച്ചവർ
വർഗ്ഗം:എട്ടാം കേരള നിയമസഭാംഗങ്ങൾ
പി.എം. അബൂബക്കർ

കേരളത്തിലെ ഒരു രാഷ്ട്രീയപ്രവർത്തകനും മുൻ പൊതുമരാമത്ത് വകുപ്പ് മന്ത്രിയുമായിരുന്നു **പി.എം. അബൂബക്കർ** (മരണം 1994 ഒക്റ്റോബർ 17). **പൂവണിത്തെരുവത്ത് മാളിയേക്കൽ അബൂബക്കർ** എന്നാണ് ഇദ്ദേഹത്തിന്റെ മുഴുവൻ പേര്. ചന്ദ്രിക ദിനപത്രത്തിന്റെ ന്യൂസ് എഡിറ്ററായി പ്രവർത്തിച്ചിട്ടുണ്ട്.

## ജീവിതരേഖ
വയലിൽ പി.സി. മമ്മദ്കോയയുടേയും തെക്കെപ്പുറത്തെ കദീശബിയുടെയും മൂത്തമകനായിട്ടായിരുന്നു ജനനം.
## സ്ഥാനങ്ങൾ
*പൊതുമരാമത്ത് മന്ത്രി: 25-01-1980 മുതൽ 20-10-1981 വരെ;
*എസ്റ്റിമേറ്റ്സ് കമ്മിറ്റി ചെയർമാൻ (1991-94);
*കേരള സ്റ്റേറ്റ് ഫിനാൻഷ്യൽ എന്റർപ്രൈസസ് വൈസ് ചെയർമാൻ;
*കോഴിക്കോട് സർവ്വകലാശാല സെനറ്റ് അംഗം,
*കേരള ഖാദി ബോർഡ് അംഗം,
*ഇൻഡ്യൻ യൂണിയൻ മുസ്ലീം ലീഗ് നാഷണൽ എക്സിക്യൂട്ടീവ് അംഗം
*കേരള സ്റ്റേറ്റ് മുസ്ലീം ലീഗ് ഹൈ പവർ കമ്മിറ്റി അംഗം;
*കോഴിക്കോട് കോർപ്പറേഷൻ കൗൺസിലർ (1962-74);
*കോഴിക്കോട് കോർപ്പറേഷൻ ഡെപ്യൂട്ടി മേയർ
*ഇൻഡ്യൻ നാഷണൽ ലീഗ് സ്റ്റേറ്റ് പ്രസിഡന്റ്
*മുന്നാമതും അഞ്ചാമതും ആറാമതും ഏഴാമതും എട്ടാമതും ഒൻപതാമതും കേരള നിയമസഭകളിൽ അംഗം.

## തിരഞ്ഞെടുപ്പുകൾ

## അവലംബം

* തെക്കേപ്പുറം ആർക്കൈവ് 
* ഇലക്ഷൻ കമ്മീഷൻ സ്റ്റാറ്റിസ്റ്റിക്കൽ റിപ്പോർട്ട്
* മുസ്ലീം സ്റ്റുഡന്റ്സ് ഫെഡറേഷൻ 
* ഹൂ ഈസ് ഹൂ - സിക്സ്ത് കേരള ലെജിസ്ലേറ്റീവ് അസംബ്ലി. ഡിസംബർ 1980

വർഗ്ഗം:1932-ൽ ജനിച്ചവർ
വർഗ്ഗം:ജൂലൈ 1-ന് ജനിച്ചവർ
വർഗ്ഗം:1994-ൽ മരിച്ചവർ
വർഗ്ഗം:ഒക്ടോബർ 17-ന് മരിച്ചവർ

വർഗ്ഗം:കേരളത്തിലെ മുസ്ലിം ലീഗ് പ്രവർത്തകർ
വർഗ്ഗം:1965-ലെ കേരളനിയമസഭയിലേക്ക് തിരഞ്ഞെടുക്കപ്പെട്ടവർ
വർഗ്ഗം:മൂന്നാം കേരള നിയമസഭാംഗങ്ങൾ
വർഗ്ഗം:അഞ്ചാം കേരള നിയമസഭാംഗങ്ങൾ
വർഗ്ഗം:ആറാം കേരള നിയമസഭയിലെ മന്ത്രിമാർ
വർഗ്ഗം:ഏഴാം കേരള നിയമസഭാംഗങ്ങൾ
വർഗ്ഗം:എട്ടാം കേരള നിയമസഭാംഗങ്ങൾ
വർഗ്ഗം:ഒൻപതാം കേരള നിയമസഭാംഗങ്ങൾ
വർഗ്ഗം:കേരളത്തിലെ പൊതുമരാമത്ത് വകുപ്പ് മന്ത്രിമാർ
വർഗ്ഗം:മലയാളം പത്രപ്രവർത്തകർ
തെന്നല ബാലകൃഷ്ണപിള്ള

കെപിസിസിയുടെ മുൻ പ്രസിഡൻറും മുൻ രാജ്യസഭാംഗവും
രണ്ടു തവണ കേരള നിയമസഭയിൽ അംഗമായിരുന്ന കൊല്ലം ജില്ലയിൽ നിന്നുള്ള മുതിർന്ന കോൺഗ്രസ് നേതാവായിരുന്നു **തെന്നല ജി. ബാലകൃഷ്ണപിള്ള** **(11 മാർച്ച് 1931 - 6 ജൂൺ 2025)**

## ജീവിതരേഖ
കൊല്ലം ജില്ലയിലെ കുന്നത്തൂർ താലൂക്കിലെ ശൂരനാട് ഗ്രാമത്തിൽ തെന്നല എൻ.ഗോവിന്ദപിള്ളയുടേയും ഈശ്വരിയമ്മയുടേയും മകനായി 1931 മാർച്ച് പതിനൊന്നിന് ജനിച്ചു.
തിരുവനന്തപുരം എം.ജി. കോളേജിൽ നിന്ന് ബി.എസ്.സി യിൽ ബിരുദം നേടി പഠനം പൂർത്തിയാക്കി.

## രാഷ്ട്രീയ ജീവിതം
കോൺഗ്രസിൻ്റെ പുലിക്കുളം വാർഡ്  കമ്മറ്റി പ്രസിഡൻറായാണ് രാഷ്ട്രീയ ജീവിതം തുടങ്ങുന്നത്. പിന്നീട് 
കുന്നത്തൂർ ബ്ലോക്ക് കോൺഗ്രസ് കമ്മിറ്റിയുടേയും ശൂരനാട് മണ്ഡലം കോൺഗ്രസ് കമ്മിറ്റിയുടേയും പ്രസിഡൻറായും പ്രവർത്തിച്ചു. പിന്നീട്
കൊല്ലം ഡി.സി.സിയുടെ പ്രസിഡൻറായി തിരഞ്ഞെടുക്കപ്പെട്ടു.
1962 മുതൽ കെപിസിസി അംഗമാണ്. 1977-ലും 1982-ലും അടൂരിൽ നിന്ന് നിയമസഭാംഗമായി.
1967, 1980, 1987 വർഷങ്ങളിൽ നടന്ന നിയമസഭ തിരഞ്ഞെടുപ്പിൽ അടൂരിൽ നിന്ന് മത്സരിച്ചെങ്കിലും പരാജയപ്പെട്ടു.
സഹകരണ മേഖലയിലെ പ്രധാന നേതാവായി ഉയർന്നു വന്ന തെന്നല കൊല്ലം ജില്ലാ സഹകരണ ബാങ്ക് വൈസ് പ്രസിഡൻറായും സംസ്ഥാന സഹകരണ ബാങ്കിൻ്റെയും പ്രസിഡൻറായും പ്രവർത്തിച്ചു.

**പ്രധാന പദവികളിൽ**

* 1972-1977 കൊല്ലം ഡിസിസി പ്രസിഡന്റ്

* 1977-1980, 1982-1987 നിയമസഭാംഗം അടൂർ

* 1981-1992 കെ.പി.സി.സി.ജനറൽ സെക്രട്ടറി

* 1991-1992, 1992-1998, 2003-2009 രാജ്യസഭാംഗം

* 1998-2001, 2004-2005 കെ.പി.സി.സി പ്രസിഡൻറ്

## കെ.പി.സി.സി പ്രസിഡൻറ്

1998-ൽ സ്ഥാനമൊഴിഞ്ഞ വയലാർ രവിയ്ക്ക് പകരമായാണ് തെന്നല ആദ്യമായി കെ.പി.സി.സി  പ്രസിഡൻറാകുന്നത്. 2001-ലെ നിയമസഭ തിരഞ്ഞെടുപ്പിൽ ഇദ്ദേഹത്തിൻ്റെ നേതൃത്വത്തിൽ യു.ഡി.എഫ് വൻവിജയം(101/140) നേടിയതിനെ തുടർന്ന് എ.കെ.ആൻ്റണി
കേരളത്തിൻ്റെ മുഖ്യമന്ത്രിയായി ചുമതലയേറ്റു. ഇതോടെ ഐ ഗ്രൂപ്പിന്
കെ.പി.സി.സി  അധ്യക്ഷസ്ഥാനം 
നൽകണം എന്ന ലീഡർ 
കരുണാകരൻ്റെ ആവശ്യപ്രകാരം
2001-ൽ തന്നെ കെ.മുരളീധരന് വേണ്ടി ഇദ്ദേഹം അധ്യക്ഷ പദവി ഒഴിഞ്ഞു. 
കെ.പി.സി.സി പ്രസിഡൻ്റായിരുന്ന
കെ. മുരളീധരൻ 2004-ൽ 
എ.കെ. ആൻ്റണി മന്ത്രിസഭയിലെ കാബിനറ്റ് വകുപ്പ് മന്ത്രിയായതിനെ തുടർന്ന് താത്കാലിക 
കെ.പി.സി.സി പ്രസിഡൻറായിരുന്ന പി.പി. തങ്കച്ചന് പകരക്കാരനായി വീണ്ടും കെ.പി.സി.സിയുടെ പ്രസിഡൻറായി തിരഞ്ഞെടുക്കപ്പെട്ട തെന്നല ബാലകൃഷ്ണപിള്ള രമേശ് ചെന്നിത്തലയെ ഹൈക്കമാൻഡ് പുതിയ പ്രസിഡൻ്റായി നിയമിച്ച 2005 ജൂൺ 24 വരെ ആ സ്ഥാനത്ത് തുടർന്നു.

## മരണം
വാർധക്യ സഹജമായ അസുഖങ്ങളെ തുടർന്ന് ചികിത്സയിൽ തുടരവെ
94-മത്തെ വയസിൽ
തിരുവനന്തപുരത്തെ സ്വകാര്യ ആശുപത്രിയിൽ വച്ച്
2025 ജൂൺ 6ന് രാവിലെ 11 മണിക്ക് അന്തരിച്ചു.
ജൂൺ 7ന് ഉച്ചയ്ക്ക് ഒന്നര മണിയോടെ
തിരുവനന്തപുരം തൈക്കാട് ശാന്തികവാടത്തിൽ സംസ്കാര ചടങ്ങുകൾ നടന്നു.

## തിരഞ്ഞെടുപ്പുകൾ

## അവലംബം

വർഗ്ഗം:കെ.പി.സി.സി. പ്രസിഡന്റുമാർ
വർഗ്ഗം:കേരളീയരായ രാജ്യസഭാംഗങ്ങൾ
വർഗ്ഗം:1931-ൽ ജനിച്ചവർ
വർഗ്ഗം:ഏഴാം കേരള നിയമസഭാംഗങ്ങൾ
വർഗ്ഗം:അഞ്ചാം കേരള നിയമസഭാംഗങ്ങൾ
വർഗ്ഗം:ജൂൺ 6-ന് മരിച്ചവർ
വർഗ്ഗം:2025-ൽ മരിച്ചവർ
ബൈറണോസോറസ്

തെറാപ്പോഡ വിഭാഗത്തിൽ പെട്ട ഒരിനം ദിനോസറാണ് **ബൈറണോസോറസ്**. അന്ത്യ ക്രിറ്റേഷ്യസ് കാലത്താണ് ഇവ ജീവിച്ചിരുന്നത്. മംഗോളിയിലെ ഗോബി മരുഭുമിയിൽ നിന്നുമാണ് ഫോസ്സിൽ കണ്ടു കിട്ടിയിട്ടുള്ളത്. രണ്ടു ഫോസ്സിലുകളാണ് ഇത് വരെ കണ്ടുകിട്ടിയിട്ടുള്ളത് ഇതിൽ ഇവയുടെ തലയോട്ടി ട്രൂഡോഡിഡ് വർഗ്ഗത്തിലെ തന്നെ മികച്ച ഫോസ്സിൽ ആണ് .

## ശാരീരിക ഘടന
ചെറിയ ദിനോസർ ആയിരുന്നു ഇവ ഏകദേശം 5  അടി നീളവും , 4 കിലോ ഭാരവും മാത്രമേ ഉണ്ടായിരുന്നുള്ളു.

## രണ്ട് കുഞ്ഞുങ്ങൾ
1994 ൽ മാർക്ക്‌ നോരെൽ മുട്ടയിൽ നിന്നും വിരിഞ്ഞിറങ്ങാൻ തുടങ്ങുന്ന രണ്ട് ബൈറണോസോറസ് കുഞ്ഞുങ്ങളുടെ ഫോസ്സിൽ കണ്ടെത്തുകയുണ്ടായി. എന്നാൽ കുടുതൽ പഠനത്തിൽ നിന്നും ആ കൂട് ഒരു ഓവിരാപ്റ്റൊർ ഇനത്തിൽ പെട്ട ദിനോസറിന്റെ ആണ് എന്ന് കണ്ടെത്തി. ഇത് രണ്ടു നിഗമനങ്ങളിൽ ശാസ്ത്ര ലോകത്തെ എത്തിച്ചു.
*ഒന്ന് ഓവിരാപ്റ്റൊർ ഇവയെ ഭക്ഷണമാക്കാൻ കൊണ്ട് വന്നതാകാം തന്റെ കൂട്ടിൽ.
*രണ്ട് ഇന്നത്തെ കുയിലുകളെ പോലെ മറ്റു ദിനോസറുകളുടെ കൂട്ടിൽ ആവാം ബൈറണോസോറസ് മുട്ടയിട്ടിരുന്നതു.

## അവലംബം

വർഗ്ഗം:ഏഷ്യൻ ദിനോസറുകൾ
വർഗ്ഗം:അന്ത്യ ക്രിറ്റേഷ്യസ് കാലത്തെ ദിനോസറുകൾ
സാജു പോൾ

**സാജു പോൾ** കേരളത്തിലെ ഒരു ഇടതുപക്ഷ രാഷ്ട്രീയപ്രവർത്തകനും നിയമസഭാ സാമാജികനുമാണ്.  പെരുമ്പാവൂർ നിയോജകമണ്ഡലത്തിൽ നിന്ന് ഇദ്ദേഹം 2001, 2006, 2011 എന്നീ വർഷങ്ങളിൽ തിരഞ്ഞെടുക്കപ്പെട്ടിട്ടുണ്ട്.

## ആദ്യകാലജീവിതം
ഇദ്ദേഹത്തിന്റെ അച്ഛൻ പി.ഐ. പൗലോസ് മുൻ നിയമസഭാ സാമാജികനായിരുന്നു. അമ്മയുടെ പേര് കുഞ്ഞമ്മ.

## ഔദ്യോഗിക ജീവിതം
യങ് മെൻസ് അസോസിയേഷൻ, വെങ്ങൂരുള്ള പബ്ലിക് ലൈബ്രറി ആൻഡ് ആർട്ട്സ് സൊസൈറ്റി എന്നിവിടങ്ങളിൽ പ്രവർത്തിച്ചുകൊണ്ട് 1983-ലാണ് ഇദ്ദേഹം തന്റെ രാഷ്ട്രീയ ജീവിതം ആരംഭിച്ചത്. കേരള ശാസ്ത്ര സാഹിത്യ പരിഷ്ത്ത്, എറണാകുളം ജില്ലാ സമ്പൂർണ്ണ സാക്ഷരതായജ്ഞം, കൂവപ്പടി ബ്ലോക്ക് സാക്ഷരതാ മിഷൻ, കലാജാഥ ടീം ഓഫ് നാഷണൽ ലിറ്ററസി മിഷൻ എന്നിവിടങ്ങളിലൊക്കെ ഇദ്ദേഹം പ്രവർത്തിച്ചിട്ടുണ്ട്. ഡി.വൈ.എഫ്.ഐ. ബ്ലോക്ക് കമ്മിറ്റിയുടെ മെംബർ, പ്രസിഡന്റ്, സെക്രട്ടറി എന്നീ സ്ഥാനങ്ങൾ; സി.പി.ഐ.(എമ്മി) ന്റെ ലോക്കൽ കമ്മിറ്റിയിലും ഏരിയാ കമ്മിറ്റിയിലും അംഗം; ഡി.വൈ.എഫ്.ഐ ജില്ലാ കമ്മിറ്റി അംഗം എന്നീ സ്ഥാനങ്ങളും ഇദ്ദേഹം വഹിച്ചിട്ടുണ്ട്.

## തിരഞ്ഞെടുപ്പുകൾ

## അവലംബം

## പുറത്തേയ്ക്കുള്ള കണ്ണികൾ
*
*

വർഗ്ഗം:1966-ൽ ജനിച്ചവർ
വർഗ്ഗം:പതിനൊന്നാം കേരള നിയമസഭാംഗങ്ങൾ
വർഗ്ഗം:പന്ത്രണ്ടാം കേരള നിയമസഭാംഗങ്ങൾ
വർഗ്ഗം:പതിമൂന്നാം കേരള നിയമസഭാംഗങ്ങൾ
വർഗ്ഗം:കേരളത്തിലെ സി.പി.ഐ.എം. പ്രവർത്തകർ
ശാന്തി നിവാസ്

1962-ൽ പുറത്തിറങ്ങിയ മലയാള ചലച്ചിത്രമാണ് **ശാന്തി നിവാസ്**.  ഭാനു ഫിലിംസ് അവതരിപ്പിച്ച ശന്തിനിവാസ് ഒരു തെലുഗു ചിത്രത്തിന്റെ മലയാളം പതിപ്പാണ്. ഈചിത്രം സംവിധാനം ചെയ്തത് സി.എസ്. റാവു ആണ്.  ഈ ചിത്രത്തിനുവേണ്ടി സംഭാഷണവും ഗാനങ്ങളും അഭയദേവ് എഴുതി ടി.എം. ഇബ്രാഹിം സംഗീതം പകർന്നു.  വിജയാ വാഹിനി സ്റ്റുഡിയോയിൽ നിർമിച്ച ഈ ചിത്രം എഡിറ്റ് ചെയ്തത് കെ.ബി. സിംഗ് ആണ്.
## അഭിനേതാക്കൾ
അക്കിനേനി നാഗേസ്വര റാവുസവിത്രികൃഷ്ണകുമാരിദേവികകാന്തറാവുരേലങ്കിനാഗയ്യടി.വി.എസ്. ശർമമാസ്റ്റർ ബാബുമാസ്റ്റർ ബി. ശങ്കർരാജാസുലൊചനസൂര്യകാന്തംസുരഭിബാലസരസ്വതി.
## പിന്നണിഗായകർ
എ.പി. കോമളജിക്കികെ.ജെ. യേശുദാസ്കെ.പി. ഉദയഭാനുപി. ലീലപി.ബി. ശ്രീനിവസ്പി.കെ. സരസ്വതി
## അവലംബം

## പുറത്തേക്കുള്ള കണ്ണികൾ
*http://www.malayalasangeetham.info/m.php?1646 

വർഗ്ഗം:1962-ൽ പുറത്തിറങ്ങിയ മലയാളചലച്ചിത്രങ്ങൾ
പി.എസ്. ശ്രീധരൻ പിള്ള

**പി.എസ്. ശ്രീധരൻ പിള്ള** കേരളത്തിലെ ഒരു രാഷ്ട്രീയനേതാവും മുൻ ഗോവ (2021-2025) ഗവർണ്ണറുമാണ്. 2019 ഒക്‌ടോബർ മുതൽ 2021 ജൂലൈ വരെ മിസോറാം ഗവർണർ ആയിരുന്നു. 
രണ്ട് തവണ(2018-2019, 2003-2006)
കേരള ബിജെപിയുടെ സംസ്ഥാന പ്രസിഡന്റായിരുന്നു. ഇദ്ദേഹം ഭാരതീയ ജനതാ പാർട്ടിയുടെ ദേശീയ എക്സിക്യൂട്ടീവ് കൗൺസിൽ അംഗവും ലക്ഷദ്വീപിൻ്റെ മുൻ കേന്ദ്ര പ്രഭാരിയുമായിരുന്നു.

## ജീവിത രേഖ
ആലപ്പുഴ ജില്ലയിലെ വെണ്മണി പഞ്ചായത്തിലാണ് ഇദ്ദേഹം ജനിച്ചത്. വി.ജി. സുകുമാരൻ നായർ, ഭവാനി അമ്മ എന്നിവരാണ് മാതാപിതാക്കൾ
പന്തളം എൻ.എസ്.എസ്. കോളേജ്, കോഴിക്കോട് ഗവണ്മെന്റ് ലോ കോളേജ് എന്നിവിടങ്ങളിലാണ് ഇദ്ദേഹം വിദ്യാഭ്യാസം നടത്തിയത്. ശേഷം 1974ൽ കോഴിക്കോട്ട് നിയമപഠനം
പൂർത്തിയാക്കി അഭിഭാഷകനായി ഔദ്യോഗിക ജീവിതം തുടങ്ങി.
അടിയന്തരാവസ്ഥ കാലമാണു ശ്രീധരൻപിള്ളയുടെ രാഷ്ട്രീയ ജീവിതത്തിനു കരുത്തുപകർന്നത്. അഭിഭാഷകനായ ശേഷം കോഴിക്കോട്ടെ കോടതികളിൽ പ്രാക്ടീസ് ചെയ്തു. നിലവിൽ
കേരള ഹൈക്കോടതിയിലെ സീനിയർ അഭിഭാഷകനാണ്.

കോളേജ് വിദ്യാഭ്യാസകാലത്ത് എ.ബി.വി.പി.യുടെയും
പിന്നീട് യുവമോർച്ചയുടേയും സംസ്ഥാന നേതാവായിരുന്നു ഇദ്ദേഹം.
ബിജെപി കോഴിക്കോട് ജില്ലാ പ്രസിഡൻ്റ്,
പാർട്ടി സംസ്ഥാന സെക്രട്ടറി, 
സംസ്ഥാന ജനറൽ സെക്രട്ടറി,
സംസ്ഥാന ഉപാധ്യക്ഷൻ,
സംസ്ഥാന വക്താവ് എന്നീ നിലകളിൽ പ്രവർത്തിച്ച ശ്രീധരൻ പിള്ള
2003-ൽ ആദ്യമായി കേരള ബിജെപിയുടെ സംസ്ഥാന പ്രസിഡൻ്റായി തിരഞ്ഞെടുക്കപ്പെട്ട ശ്രീധരൻ പിള്ള
2006 വരെ ആ സ്ഥാനത്ത് തുടർന്നു.
നിലവിൽ ബിജെപി ദേശീയ
നിർവാഹക സമിതി അംഗമാണ്.

2018-ൽ പാർട്ടിയുടെ സംസ്ഥാന പ്രസിഡൻ്റായിരുന്ന കുമ്മനം രാജശേഖരൻ
സ്ഥാനമൊഴിഞ്ഞതിനെ തുടർന്ന്
2019 വരെ കേരള
ബിജെപിയുടെ സംസ്ഥാന അധ്യക്ഷനായിരുന്നു.
2019-ൽ മിസോറം ഗവർണറായി
തിരഞ്ഞെടുക്കപ്പെട്ട ശ്രീധരൻ പിള്ള
നിലവിൽ 2021 മുതൽ 2025 വരെ ഗോവ ഗവർണറായിരുന്നു. 

** പ്രധാന പദവികളിൽ **

* 2021-2025 : ഗോവ ഗവർണർ
* 2019-2021 : മിസോറാം ഗവർണർ
* 2018-2019, 2003-2006 : സംസ്ഥാന പ്രസിഡന്റ്, കേരള ബിജെപി
* കേരള ബിജെപി, വൈസ് പ്രസിഡന്റ്
* കേരള ബിജെപി, സംസ്ഥാന വക്താവ്
* കേരള ബിജെപി, സംസ്ഥാന ജനറൽ സെക്രട്ടറി
* കേരള ബിജെപി, സംസ്ഥാന സെക്രട്ടറി
* കേരള ബിജെപി, കോഴിക്കോട് ജില്ലാ-പ്രസിഡന്റ് 
* ബിജെപി കേന്ദ്ര പ്രഭാരി, ലക്ഷദ്വീപ്
* ബിജെപി, കേന്ദ്ര നിർവാഹക സമിതി അംഗം
* 2001-2002 : സിബിഐ സ്റ്റാൻഡിംഗ് കൗൺസിൽ, കേരള ഹൈക്കോടതി
* 2001-2003 : സീനിയർ സെൻട്രൽ ഗവ. സ്റ്റാൻഡിംഗ് കൗൺസിൽ, കേരള ഹൈക്കോടതി(അസി. സോളിസിറ്റർ ജനറൽ)
* ജന്മഭൂമി മാനേജിംഗ് എഡിറ്റർ
* 1995 : ബാർ അസോസിയേഷൻ ജില്ലാ പ്രസിഡൻ്റ്, കോഴിക്കോട്
* 1980-1990 ഭാരതീയ യുവമോർച്ച, സംസ്ഥാന സെക്രട്ടറി, ജില്ലാ പ്രസിഡൻ്റ്
* 1978 : സംസ്ഥാന കൺവീനർ, ലോക്താന്ത്രിക് യുവമോർച്ച

## സ്വകാര്യ ജീവിതം
ഇദ്ദേഹത്തിന്റെ ഭാര്യ റീത്ത അഭിഭാഷകയാണ്.
ഏകമകൻ
അർജുൻ ശ്രീധർ കേരള 
ഹൈക്കോടതിയിൽ സീനിയർ അഭിഭാഷകൻ

## പുസ്തകങ്ങൾ
# പൊതു സിവിൽ കോഡ് എന്ത്?? എന്തിന്??
# സത്യവും മിദ്ധ്യയും
# സാഫല്യം തേടുന്ന സ്വാതന്ത്ര്യം
# പരിവർത്തനത്തിന്റെ പാതയിലൂടെ
# പുന്നപ്ര വയലാർ - കാണാപ്പുറങ്ങൾ
# ഭരണഘടന – പുനരവലോകനത്തിന്റെ പാതയിൽ
# സാമ്പത്തികരംഗവും കുപ്രചരണവും
# മനുഷ്യാവകാശങ്ങൾ ഇന്ന്
# റെന്റ് കണ്ട്രോൾ ലോസ് ഇൻ കേരള
# നോസ്ട്രഡാമസ്
# സത്യവാങ്‌മൂലം
# വക്കീൽ ഡയറി (ലേഖനങ്ങൾ)
# സാക്ഷ്യം (ലേഖനങ്ങൾ)
# കലാധനം (കവിതാസംഗ്രഹം)
# ബൊൺസായി (കവിതാസംഗ്രഹം)
# വ്യധയും വീക്ഷണവും (ലേഖനങ്ങൾ)
# മതം - രാഷ്ട്രം - ദേശീയോദ്ഗ്രഥനം (എഡിറ്റർ)
# ഹാൻഡ് ബുക്ക് ഓഫ് മെന്റൽ ലോസ്
# ലോ ആൻഡ് സൈക്കിയാട്രി
# അതർ വ്യൂ (ലേഖനങ്ങൾ)
# പഴശ്ശിസ്മൃതി (കവിതകൾ)
# Udhakumbam (കവിതാസമാഹാരം)
# നേരിന്റെ നേർമ (ലേഖനങ്ങൾ)
# ഒഞ്ചിയം ഒരു മരണവാറണ്ട്

## അവലംബം

വർഗ്ഗം:1953-ൽ ജനിച്ചവർ
വർഗ്ഗം:മിസോറമിന്റെ ഗവർണ്ണർമാർ
വർഗ്ഗം:ഗവർണർമാരായ മലയാളികൾ
പി. പൂക്കുഞ്ഞിക്കോയ

**ഡോക്ടർ പി. പൂക്കുഞ്ഞിക്കോയ** (ജനനം: 1949 ജനുവരി 1) പതിനാലാം ലോകസഭയിൽ അംഗമായിരുന്നു. ലക്ഷദ്വീപ് ലോകസഭാ മണ്ഡലത്തെയാണ് ഇദ്ദേഹം പ്രതിനിധീകരിച്ചത്. ഇദ്ദേഹം നാഷണലിസ്റ്റ് കോൺഗ്രസ് പാർട്ടി അംഗമാണ്.

## പുറത്തേയ്ക്കുള്ള കണ്ണികൾ
* ഇൻഡ്യൻ പാർലമെന്റ് വെബ്സൈറ്റിലെ ഔദ്യോഗിക ജീവചരിത്രം 

വർഗ്ഗം:1949-ൽ ജനിച്ചവർ
ശ്രീകോവിൽ (ചലച്ചിത്രം)

1962-ൽ ഇറങ്ങിയ മലയാള ചലച്ചിത്രമാണ് **ശ്രീകോവിൽ**.  ലോട്ടസ് പിക്ചേഴ്സിനു വേണ്ടി എൽ. കൃഷ്ണൻ നിർമിച്ച ശ്രീകോവിൽ എസ്. രാമനാഥനും പി.എ. തോമസും കൂടിയാണ് സംവിധാനം നിർവഹിച്ചത്.  എൽ. രാമനാഥൻ എഴുതിയ കഥക്ക് എസെൽ പുരം സദാനന്ദൻ സംഭാഷണം എഴുതി.  അഭയദേവ് എഴുതിയ 9 ഗാനങ്ങൾക്ക് പി. ദക്ഷിണാമൂർത്തി ഈണം പകർന്നു.  കലാമണ്ഡലം മാധവമേനോനാണ് ഈ ചിത്രത്തിന്റെ നൃത്തം സംവിധാനം ചെയ്തത്.  ന്യുട്ടോൺ, ഫിലിംസെന്റർ, രേവതി എന്നീസ്റ്റുഡിയോകളിൽ പി.കെ. മാധവൻ നായർ ഛായാഗ്രഹണം നിർവഹിച്ചു.  ചന്ദ്രതാര പിക്ചേഴ്സ് വിതരണം നിർവഹിച്ച ഈ ചിത്രം 07/04/1962-ൽ തിയേറ്ററുകളിൽ എത്തി.
## അഭിനേതാക്കൾ
സത്യൻതിക്കുറിശ്ശി സുകുമാരൻ നായർകൊട്ടാരക്കര ശ്രീധരൻ നായർഎസ്.പി. പിള്ളപി.എ. തോമസ്അംബിക (പ)ശാന്തികാഞ്ചന
## പിന്നണിഗായക്കർ
കെ.ജെ. യേശുദാസ്കെ.പി. ഉദയഭാനുപി. ലീലശാന്താ പി. നായർ 
## അവലംബം

## പുറത്തേക്കുള്ള കണ്ണികൾ
*http://www.malayalasangeetham.info/m.php?1872 

വർഗ്ഗം:1962-ൽ പുറത്തിറങ്ങിയ മലയാളചലച്ചിത്രങ്ങൾ
ബർലാമും ജോസഫാത്തും

thumb|275px|right|ക്രിസ്തീയകലയിൽ ജോസഫാത്തിന്റെ ചിത്രീകരണത്തിന്റെ പന്ത്രണ്ടാം നൂറ്റാണ്ടിലെ ഒരു മാതൃക
ഗൗതമബുദ്ധന്റെ ജീവിതകഥയെ ആശ്രയിച്ച് രൂപപ്പെട്ട്, മദ്ധ്യയുഗങ്ങളിൽ ക്രൈസ്തവലോകത്ത് ഏറെ പ്രചാരവും മാന്യതയും നേടിയ ഒരു കല്പിതകഥയാണ് **ബർലാമും ജോസഫാത്തും**. പുരാതന ഇന്ത്യയിൽ ജീവിച്ചിരുന്നതായി സങ്കല്പിക്കപ്പെടുന്ന സത്യാന്വേഷിയായ ജോസഫാത്ത് എന്ന രാജകുമാരന്റേയും അയാളെ ക്രിസ്തുമതത്തിലേക്കു പരിവർത്തനം ചെയ്ത ബർലാം എന്ന ക്രൈസ്തവതാപസന്റേയും കഥയാണിത്. ജോസഫാത്ത് എന്ന പേര് ബോധിസത്ത്വൻ എന്ന വാക്കിന്റെ ആവർത്തിച്ചുള്ള രൂപപരിണാമം വഴി ഉണ്ടായതാണെന്നു കരുതപ്പെടുന്നു. ഈ കഥയുടെ ബലത്തിൽ ബർലാമും ജോസഫാത്തും പാശ്ചാത്യ-പൗരസ്ത്യക്രിസ്തീയതകളുടെ  പുണ്യവാളപ്പട്ടികകളിൽ പോലും ഉൾപ്പെട്ടു.

## കഥാസംഗ്രഹം
thumb|200px|right|ബർലാമും ജോസഫാത്തും, 1680-ലെ റഷ്യൻ മുദ്രണം 

ഒന്നാം നൂറ്റാണ്ടിൽ തോമസ് അപ്പസ്തോലന്റെ വേദപ്രചാരവേലയുടെ ഫലമായി ക്രൈസ്തവീകരിക്കപ്പെട്ട ഇന്ത്യയിൽ നാലാം നൂറ്റാണ്ടിൽ അധികാരത്തിൽ വന്നതായി സങ്കല്പിക്കപ്പെട്ട ക്രിസ്തുമതവിരുദ്ധനായ അബെന്നർ  ചക്രവർത്തിയുടെ പുത്രനാണ് കഥയിലെ ജോസഫാത്ത്. രാജകുമാരൻ ക്രിസ്തുമതം സ്വീകരിക്കുമെന്നു ജനത്തിനു മുൻപു തന്നെ ജോത്സ്യന്മാർ പ്രവചിച്ചിരുന്നതിനാൽ ബാഹ്യലോകത്തിൽ നിന്ന് ഒറ്റപ്പെടുത്തി സുഖഭോഗങ്ങളുടെ നടുവിൽ ചക്രവർത്തി അയാളെ വളർത്തി.  ഈ വിലക്കുകൾക്കിടയിലും ലോകദുഃഖം തിരിച്ചറിഞ്ഞ ജോസഫാത്തിനെ ഒരു രന്തവ്യാപാരിയുടെ വേഷത്തിൽ വന്നെത്തിയ ബർലാം ക്രിസ്തുമതത്തിലേക്കു പരിവർത്തനം ചെയ്യുന്നു. ഈ മാറ്റം തടയാൻ ശ്രമിച്ചു പരാജയപ്പെട്ട ചക്രവർത്തി, ഒടുവിൽ സ്വയം ക്രിസ്ത്യാനിയായ ശേഷം രാജ്യഭാരം മകനെ ഏല്പിച്ച് താപസനാവുന്നു.  കുറേക്കാലം രാജ്യം ഭരിച്ച ശേഷം ജോസഫാത്തും ഒടുവിൽ ചക്രവർത്തി പദം ഉപേക്ഷിച്ചു തപസ്സിന്റെ വഴി പിന്തുടർന്ന് മരുഭൂമിയിലെത്തുന്നു.  അവിടെ തന്റെ ഗുരു ബർലാമിനെ വീണ്ടും കണ്ടുമുട്ടുന്ന അയാൾ ഗുരുവിനൊപ്പം വിശുദ്ധജീവിതം നയിച്ചു ഒടുവിൽ മരണം പ്രാപിക്കുന്നു.

## ഉത്ഭവം
ബുദ്ധകഥയുടെ ഈ ക്രിസ്തീയഭാഷ്യത്തിന്റെ ആദിരൂപം, മഹായാനപാരമ്പര്യത്തിലെ സംസ്കൃതമൂലത്തിൽ നിന്ന് പരിഭാഷകളുടേയും പരാവർത്തനങ്ങളുടേയും ഒരു പരമ്പരയിലൂടെ ഉരുത്തിരിഞ്ഞതാണ്. സംസ്കൃതത്തിലെ മൂലരചനയുടെ കടപ്പാട്, അശ്വഘോഷ ന്റെ ബുദ്ധചരിതം, മഹായാനപാരമ്പര്യത്തിലെ ആദ്യപാഠങ്ങളിലൊന്നായ ലളിതവിസ്താരം, പാലിഭാഷയിലെ ജാതകകഥകൾ എന്നിവയോടാകാം. മൂലകഥ മനിക്കേയൻ പരിഭാഷകർ വഴി മദ്ധ്യപേർഷ്യനിലും അതിൽ നിന്ന് അറബി ഭാഷയിലുമെത്തിയിരിക്കാം. അറബിയിൽ നിന്ന് ഒരു എബ്രായ പരിഭാഷയും അതിൽ നിന്ന് ജൂത-പേർഷ്യൻ പരിഭാഷയും പിറന്നു. ജൂതപേർഷ്യനിൽ നിന്ന് ഒൻപതാം നൂറ്റാണ്ടിൽ അത് ജോർജ്ജിയൻ ഭാഷയിലെത്തി. ജോർജ്ജിയൻ പരിഭാഷയെ ആശ്രയിച്ച് ജോർജ്ജിയൻ താപസൻ യൂത്തിമിയസ് അതിനെ ഗ്രീക്കു ഭാഷയിലെത്തിച്ചു. പിൽക്കാലത്തുണ്ടായ ക്രിസ്തീയഭാഷ്യങ്ങളുടെയെല്ലാം ഉറവിടം ഈ ഗ്രീക്കു പരിഭാഷയാണ്. ഈ പരിഭാഷ, വിഖ്യാത ക്രിസ്തീയചിന്തകൻ ദമാസ്കസിലെ യോഹന്നാനെ (John of Damascus) അതിന്റെ കർത്താവായി സങ്കല്പിച്ചു. തുടർന്ന് ലത്തീൻ, പുരാതന നോർസ്, റഷ്യൻ, എത്യോപിക്, കാറ്റലൻ, പോർച്ചുഗീസ്, ഐസ്‌ലാണ്ടിക്, ഇറ്റാലിയൻ, ഫ്രെഞ്ച്, ഇംഗ്ലീഷ് എന്നീ ഭാഷകളിലും അതിനു പരിഭാഷകളുണ്ടായി. ഷേക്സ്പിയറുടെ "വെനീസിലെ വ്യാപാരി" എന്ന നാടകത്തിലെ ഒരു ഭാഗം, ഈ കഥയിലെ ഒരു സന്ദർഭത്തെ ഉപജീവിക്കുന്നു.

## 'വിശുദ്ധർ'
കല്പിതകഥയിലെ പാത്രങ്ങളാണെങ്കിലും ബർലാമിനും ജോസഫാത്തിനും പല ക്രിസ്തീയവിഭാഗങ്ങളിലും വിശുദ്ധപദവി ലഭിച്ചു.  റോമൻ കത്തോലിക്കാസഭയിൽ നവംബർ 27 അവരുടെ അനുസ്മരണദിനം ആയപ്പോൾ ഗ്രീക്കു സഭയുടെ പഞ്ചാംഗത്തിൽ അത് ആഗസ്റ്റ് 26-ന് ആയി.ബെൽജിയത്തിൽ ആന്ത്വെർപ്പിലെ ഒരു ദേവാലയത്തിൽ 'വിശുദ്ധ' ജോസഫാത്തിന്റേതായി പറയപ്പെടുന്ന അസ്ഥിശകലങ്ങൾ തിരുശേഷിപ്പുകളായി ഇപ്പോഴും സൂക്ഷിച്ചിരിക്കുന്നു.
## അവലംബം


വർഗ്ഗം:ക്രൈസ്തവം
വർഗ്ഗം:ബുദ്ധമതം
കെ.പി. രാജേന്ദ്രൻ

**കെ.പി. രാജേന്ദ്രൻ** (ജനനം: 1954 നവംബർ 3) കേരളത്തിലെ ഒരു രാഷ്ട്രീയ പ്രവർത്തകനാണ്. ഇദ്ദേഹം സി.പി.ഐ. സംസ്ഥാന എക്സിക്യൂട്ടീവ് അംഗവും എ.ഐ.ടി.യു.സി നാഷണൽ വർക്കിംഗ് കൗൺസിൽ അംഗവുമാണ്. വി.എസ്. അച്യുതാനന്ദന്റെ മന്ത്രിസഭയിൽ 2006-11 കാലഘട്ടത്തിൽ ഇദ്ദേഹം റെവന്യൂ-ഭൂപരിഷ്കരണ വകുപ്പ് മന്ത്രിയായിരുന്നു. കൊടുങ്ങല്ലൂർ നിയമസഭാമണ്ഡലത്തെയാണ് ഇദ്ദേഹം ഇക്കാലയളവിൽ പ്രതിനിധീകരിച്ചിരുന്നത്.

## ജീവിതരേഖ
1954 നവംബർ 3 നാണ് ഇദ്ദേഹം ജനിച്ചത്. കെ.പി. പ്രഭാകരൻ, കെ.ആർ.കാർത്യായനി എന്നിവരായിരുന്നു മാതാപിതാക്കൾ. ബി.എ., എൽ.എൽ.ബി. എന്നീ ബിരുദങ്ങൾ ഇദ്ദേഹത്തിനുണ്ട്. രാഷ്ട്രീയത്തിൽ പ്രവേശിക്കുന്നത് വിദ്യാർത്ഥിനേതാവ്, ട്രേഡ് യൂണിയ പ്രവർത്തനം എന്നിവയിലൂടെയാണ്. 1996, 2001,2006 എന്നീ വർഷങ്ങളിൽ ഇദ്ദേഹം നിയമസഭയിലേയ്ക്ക് തിരഞ്ഞെടുക്കപ്പെട്ടിട്ടുണ്ട്.

## രാഷ്ട്രീയ ജീവിതം
### പാർട്ടി പ്രവർത്തനം
കാമ്പസ് രാഷ്ട്രീയത്തിലൂടെ ആണ് സജീവ രാഷ്ട്രീയ രംഗത്തേക്ക് കെ.പി രാജേന്ദ്രൻ പ്രവേശിക്കുന്നത്. തിരഞ്ഞെടുപ്പ് രംഗത്തെ കന്നിയങ്കത്തിൽ 1991ലെ ലോക്‌സഭാ തിരഞ്ഞെടുപ്പിൽ തൃശ്ശൂർ  മണ്ഡലത്തിൽ നിന്നും കോൺഗ്രസ്സിലെ പിസി ചാക്കോയോട് പരാജയപ്പെട്ടു.പിന്നീട് 1996,2001 നിയമസഭാ തിരഞ്ഞെടുപ്പുകളിൽ ചേർപ്പ് മണ്ഡലത്തിൽ നിന്നും 2006 ൽ കൊടുങ്ങല്ലൂരിൽ നിന്നും എം.എൽ.ഏ. ആയി തിരഞ്ഞെടുക്കപ്പെട്ടു. 2006ലെ ഇടത് സർക്കാരിൽ കേരളത്തിന്റെ റവന്യൂ-ഭൂപരിഷ്കരണവകുപ്പ് മന്ത്രി ആയും സ്ഥാനമേറ്റു.

### റവന്യു മന്ത്രിയായുള്ള പ്രവർത്തനം
2006 ൽ കേരള കർഷക കടാശ്വാസ കമ്മീഷൻ രൂപീകരിച്ചതും  കേരള കടാശ്വാസ നിയമവും നെൽവയൽ തണ്ണീർ തട നിയമവും പാസ് ആയത് കെ.പി. രാജേന്ദ്രൻ റവന്യു മന്ത്രി ആയിരുന്നപ്പോഴാണ്. 2008 ൽ പാസ്സാക്കിയ നെൽവയൽ തണ്ണീർ തട നിയമം രണ്ടാം ഭൂ പരിഷ്കരണം എന്ന ഖ്യാതി നേടി. 

## തിരഞ്ഞെടുപ്പുകൾ

## അവലംബം

## പുറത്തേയ്ക്കുള്ള കണ്ണികൾ

വർഗ്ഗം:കേരളത്തിലെ സി.പി.ഐ. പ്രവർത്തകർ
വർഗ്ഗം:തൃശ്ശൂരിൽ നിന്നുമുള്ള രാഷ്ട്രീയപ്രവർത്തകർ
വർഗ്ഗം:1954-ൽ ജനിച്ചവർ
വർഗ്ഗം:പന്ത്രണ്ടാം കേരള നിയമസഭയിലെ മന്ത്രിമാർ